
I) ecem illae tragoediae quae nomine Senecae eircum- 
feruntur cum plurimis olim vitiis contaminatae fuissent, 
Joannes Fridericus Gronovius ope raaxime codicis Flo- 
rentini in reecnsendis atque emendandis his fabulis tarn 
accurate elaboravit, ut cum omnino orationem multo 
rectius constitueret, tum centum amplius locis, qui mi- 
serum in modum antea depravati ab omnibus superio- 
rum aetatum criticis frustra temptati essent, veram poe- 
tae raanum solus detegeret. sed idem neque subaidiis 
illis quibus instruetus erat, neque qua pollebat scientia 
et iudicii subtilitate eo pervenit (quo a nemine morta- 
lium perveniri potuerit in ullo antiquitatis monumento 
emaculando), ut aut nullum aut perparvum negotium 
aliorum industriae relicum faceret. qui vero post Gro- 
novium usque ad nostram aetatem extiterunt Senecae 
tragoediarum editores (sunt autem numero pauci), ex 
eis Fridericus Henricus ßothius solus paulio laudabilius 
in illarum eraendatione Studium posuit. itaque si cum 
cura atque intenta oculorum acie singula horum car- 
minum perlustraveris, non pauca profecto etiaranunc 
superesse reperies quae aut palam falsa aut magnis 
dubitationibus obnoxia sint. sed omnino nihil in hac 
re profici poterit, nisi ante omnia diiudicatum erit li- 
brorum manu scriptorum, qui plurimi extant, quaenam 

sit certa inter se ratio, eorum autem duo discernenda 
genera sunt, ex altcro est codex Florentius merabra- 
naceus, omnium quibus hae tragoediae continentur 
librorum longe integerrimus, quem Florentiae in bi- 
bliotheca magni ducis primus inspexit inspectumque 
suramo studio cxcussit J. F. Gronovius. qui codex quot 
locos in ceteris de quibus constat libris omnibus vel 
manifesto corruptos vel in peiorem partem mutatos plane 
sinceros exhibeat aut quam fideliter aliis locis, sicubi 
sive ipse sive is a quo descriptus est liber a vero de- 
flexit, ipsos errores exprimat, unde mendorum dete- 
riores libros occupantium originem facile perspicias, 
aut quorum versuum loco suo remotorum ordinem re- 
concinnet aut quos aliis personis rectius adsignet: has 
similesque bonitatis notas enumerare non mihi in animo 
est. sed hoc quoque singularem eius libri praestantiam 
non minime con probat, quod harum fabularum ultima, 
Octavia praetexta, quae, ut multis documentis intelle- 
gitur, neque a Lucio Annaeo Seneca philosopho con- 
scripta est neque omnino eunclem quem reliquae novem 
tragoediae auctorem habet, in uno illo Florentino tota 
deest. unde iam J. F. Gronovius recte argumentatus est 
„transcriptum esse eum codicem de exemplari cui 
Octavia nondum adcrevisset." 

Ad alterum autem genus omnes reliqui quotquot ad- 
huc praeter Florentinuin inspecti libri sunt pertinent, 
in quibus quod una cum ceteris tragoediis etiam prae- 
texta illa locum habet praeter multa alia certum pro- 
priae et communis originis argumentum est. attamen 
ei quoque libri ut fide multo sane inferiores sunt quam 
Florentinus (id quod facile intelleget qui vel unam tra- 
goediam secundum artis leges examinaverit), ita in sin- 

gulis rebus saepe magno opere inter sc discrepant. e 
quibus meliores ratio iubet eos a nobis iudicari qui 
saepius cum Florentino codice consentiant, quales prae 
ceteris sunt libcr Melisseus , quem a Paullo Melisso 
dono acceperat Justus Lipsius, et Moguntinus Martino 
Antonio Delrioni a collegio societatis Jesu Moguntino 
commodatus, quamquam hic posterior ab ipso Delrione 
„prorsus rccens" dicitur; quibus tertius addi potest 
Vossianus alter ab J. F. Gronovio conpluribus locis con- 
latus. quos libros errabit qui ad priorum novem fabu- 
larum emendatipnem nihil habere momenti putaverit. 
nam ne hoc premam, quod eorum locis difficilibus cum 
Florentino consensus ad huius auctoritatem confirman- 
dam valet: at'sicubi ipse liber optimus a via aberravit 
vel prima eius manus obscurata est, i 1 Ii non ita raro 
veram scripturam statim detegunt aut eruendae ei ser- 
viunt. accedit quod in Hercule altero codex Florentinus 
non nullis eisque sat gravibus lacunis affectus est, quas 
alterius familiae Codices expletas habent. veluti inde a 
versu 410 triginta tres senarii in FJorentino omissi sunt, 
inque eodem a versu 1564 deslderatur versuum Sapphi- 
corum magnus numerus, in his igitur versibus emen- 
dandis alterius familiae meliores libri unici duces nobis 
sequendi sunt, multo vero plus utilititatis ex eis libris 
adparet ad ultimam fabulam redundare, quam in Flo- 
rentino nullam esse vidimus; cuius quidem emendatio 
vereor ne nihil sine illorum plcniore cognitione profec- 
tura sit. itaque iam huius fabulae gratia optandum est 
ut inveniatur qui tres illos quos nominavi Codices aut 
certe ex his tribus rursus longe Optimum Melisseum 
(quem Lovanii latere suspicor) accuraüus quam adhuc 
factum est conferat. reliquis enim facilc carebiraus. 

Talis igitur cum sit singulorum codicum inter so 
ratio, si via et arte rem gerere vdlumus, in recogoo- 
scendis novem prioribus fabulis hanc nobis principalein 
legem conservandam esse adparet, ut ne a codice Flo- 
reutino sine summa necessitate discedamus. quam le- 
gem recentiores Senecae tragici editores, Henricus Bo- 
thius et Torkillus Badenus non ita perspectam habuerunt 
ut constanter tenerent. qui quamquam praestantiam Flo- 
rentini non poterant non adgnoscere, tarnen aliquotiens 
magis obscuro quodam sensu quam locupleti ratione 
dueti illius lectionibus aliorum multo inferioris notae 
librorum scripturam praeferendam esse censuerunt. sed 
enim ne de ipso quidem Florentino tarn plenc adhuc 
taraque perfecte quam summa eius auetoritas postulat 
relatum nobis est. quod salvis J. F. Gronovii meritis 
dictum volo. etenim hie vir egregius etsi et ipse illum 
librum permagna cum diligentia perscrutatus est et Ni- 
colai Heinsii qui eundem postea laborem suseeperat 
excerpta in suam rem convertit: tarnen in tanta eno- 
tandarum discrepantium ab antea vulgatis lectionum 
multitudine fieri non potuit quin non nulla aut casu 
omitteret aut quia non in rem fore putabat sciens praeter- 
iret. e qualibus pauca iam in Nicolai Heinsii Adversa- 
riis deprehendimus, pauca alia Bothius io lucem pro- 
traxit ex schedis quibusdam Jacobi Gronovii manu ex- 
aratis, quas ille cum editionera Senecae tragoediarum 
parabat ex Dietzii bibliotheca (quam postea bibliothecae 
regiae Berolinensi inlatam esse constat) aeeeperat. 

Adparet igitur Florentinum iam pridem denuo et 
quidem quam subtilissime excutiendum fuisse. quod ne- 
gotium postquam audivimus nuper tandem ab Ottone 
Ribbeckio susceptuin esse, futurum auguramur ut ea 

ratione, qua emendari debere veterum scripta nostrae 
potissimum aetatis viri summi docuerunt, etiam hao 
poesis Latinae reliquiae paullatim emendentur. quas ut 
sane cautum imus nc inepte laudare velle vidcamur, 
ita ne eis quidem adstipulandum putamus, qui elegan- 
tiam nimirum ostentantes in his fabulis elaborare vix 
operae pretium esse ducant. qui si virtutes in his quo- 
que poematis conspicuas a vitiorum farragine distin- 
guere et ut ita dicam flosculos carpere aut nolunt aut 
nequeunt: at linguae Latinae pleniorem scientiaru num 
negabunt et posse et debere vel e talibus fontibus re- 
peti? itaque horum nos fastum nihil curabimus. 

Omnem autem artem criticam in Senecae tragoediis 
factitandam ab accurata rerum prosodiacarum et metri- 
carum observatione proficisci eaque tamquam funda- 
mento niti debere equidem persuasum habeo. quae 
quidem res cum a plerisque plane neglectae, a nemine 
satis plene et subtiliter tractatae essent: factum est ut 
lectiones probarentur vel etiam coniecturae profcrrentur 
ab illarum rationibus statim reiectaneae. qua libidine 
gliscente quatenus perveniri possit nemo magis quam 
Badenus ostendit, qui in editione primae fabulae spe- 
ciminis loco anno 1798 publicata incredibili levitate et 
rei metricae omnis ignorantia ad turpissima commenta 
delapsus est. itaque hanc ego partem quam diligentis- 
srme facere potero indagare hincque aliquod certe emen- 
dationis praesidium petere constitui. quo in proposito 
si recte progrediar, simul quaestioni illi perdifficili et 
lubricae quae in auctore uovem priorum fabularum con- 
stituendo versatur (ultimae enim propriam originem 
esse nunc nemo erit qui neget) paullum me ita profu- 
turum spero, ut explorata versuum conponendorum in 

» 

singulis fabulis aot constanti aut diversa consuetudine 
uniusne hominis illae an conplurium opera videantur 
ostendam. 

9 

II 

Cum igitur primum ad res prosodiacas ordine enar- 
randas adgrcdior, carum permultas beno sentio ita con- 
paratas esse, ut non nisi a legibus metricis infra ex- 
ponendis explicatum habeant. quapropter, ut inutili- 
bus molestisquo repetitionibus supersedeam, non nulla 
hic breviter tangam, quorum in metHca disputationis 
meae parte, quam huius quasi interpretationem esse 
volo, ubcrius rationem reddam. ut autem leviora quae- 
dara primum absolvam, a Dominum substantivorum in 
iua vel tum exeuntium casibus genetivis ordiar. qui 
cum ab autiquioribus, ut Richardus Bentleius ad To- 
ren tii Andr. II I '20 primus observavit, constanter * 
simplici formati essent, Angusti principatu ad finem 
vergente geminata vocali efFerri coepti sunt, itaque in 
Senecae quoque tragoediis valet novus mos, sed non 
ita tarnen, ut breviores genetivorum formae omnino ex- 
clusae sint. quae ubi locum habeant non in utile erit 
singillatim enumerare. nam in hac quoque re a qui 
busdam peccatum esse video. longe autem maxima 
carum pars in senariis iambicis invenitur, et quidem 
arbitri in Medea 137*); coniugi in eadem 481 et in 
Agamemnone 155; consili in Thyeste 308 et .325; im- 
peri in eadem 223 239 526, in Phoenissis 296 661, 



*) In adscribendis versuum numeris Schroederi, id est J. F. Gro- 
novii editionem secutus sum, cum qua Badem editio fere consentit 

in Phaedra*) 868, in Oedipo 84, in Octavia 483 601 
790; ingeni in Phoenissis 238 et in Octavia 152; Claudi 
in Octavia 39. praeterea supercili habes Phaedr. 799, 
qui versus choriambicus est, et Lucreti Octav. 302 
in versu anapaestico. semel vero Seneca breviorem 
hanc genetivi inflexionem ad adiectivum quoque nomen 
transferre ausus est. scripsit eniui Phaedr. 1022 numen 
Epidauri dei. qua de re Carolus Lachmannus dixit in 
comm. Lucret. p. 327. 

Jam ab his genetivis nominum in ius vel tum de- 
sinentium ad eorum dativos ablativosque casus plura- 
tivi numeri transibimus. quibus Seneca duplicis i vo- 
calis contractionem ter in senariis iambicis, semel in 
septenario trochaico adhibuit. loci hi sunt, Phoen. 625 
Sunt exilis graviora, Oedip. 944 supplicis eadem meis, 
Med. 1015 Moramque sattem supplicis dona meis, et 
antea 743 Supplicis , animae, remissis currite ad tha- 
lamos novos. contra, cum in Graecis nominibus, ut 
Lachmannus docuit ad Lucr. V 85, eius modi contractio 
non admissa sit, falsum est quod Phaedr. 5 in conplu- 

*) In constituendis tragoediarum titulis codicem Florentinum 
constanter ego quidein sequendum pntavi. in cuius fronte haec 
sunt: MARCI LUCH ANNAEI SENECAE TRAGOEDrAE N. Villi. 
HERCULES. TROADES. PHOENI8SAE. MEDEA. PHOEDRA. 
OEDIPPÜS. AGAMEMNON. THYESTES. HERCULES. Phoenitsarum 
igitur nomen qnoniam ex optimo codice diu restitutuin est, Pkaedrae 
inscriptionem pro Hippolyti a nemioe adhuc receptam esse valde 
miror, cum praesertiin haec fabula praeter Floren tinum in Melisseo 
quoque et in non nullis Delrionis codicibus Phaedra inscribatur 
eodemque nomine a Prisciano inst. gr. i. VI p. 253 H. (p. 709 P.) 
laudetur et primas in eo non Hippolytus, sed Phaedra partes agat. 
male denique ad Herculem alterum Oetaei cognomentum vulgo addi 
(quod ne Vossianus quidem alter adgnoscit) Daniel Heinsius recte 
xposuit. 9 

ribus editionibus legitnr, et quae Thriasiis vallibus am- 
nis. ncquo id codicum auctoritate nititur qui hoc loco 
omnes corrupti sunt, sed de Francisci Raphelengii con- 
iectura tcmere recoptum est. itaque quoniara ne illud 
quidem quod in Delrionis aliorumque editionibus con- 
paret, quaeque Thriasiis, anapaesticorum versuum leges 
ferunt, aut et quae Thriasi scribendum est ita ut campi 
subaudiatur, de qua scriptum iam J. F. Gronovius cogi- 
tavit (et gignendi casum Thriasii in editione Veneta 
anni 1522 legi Badenus refert), aut quod iam in edi- 
tione Petri Scrivcrü extans rursus Bothius recepit, quae 
Thriasiis, producta prima huius vocis syllaba omissa- 
quo antea et particula, quam a Florentino abesse testis 
est Jacobus Gronovius in schedis Dietzianis a Bothio 
tractatis. 

In hunc autem numerum non veniunt dis et isdem 

- 

ablativi in Phoen. 205 et in Troasin 325. nam in his 
formis geminum i veteribus numquam probatum esse 
scimus. neque magis, ut hoc quoque breviter attingam, 
di casu recto, quam formam habes in Thy. 266 407 
530 1070 (rectissime enim hoc loco J. F. Gronovius 
Quocumqve di fugistis) et in Med. 1 396, dici potest 
ex dii ortum esse, sed dei et deis saepe dixit Seneca. 

Dicendum est nunc de altera duplicis i vocalis con- 
tractione quae in perfectis Ut et petiit cum conpositis 
locum habet, de qua notum est accuratissime Lach- 
mannum egisse in comm. Lucr. p. 208 sqq. eo auctore 
tripertita poetarum Latinorum in usurpandis contractis 
formis consuetudo erat: quas cum plerique non nisi 
ante vocales admitterent, Phaedrus et Seneca et Silius 
tantum modo ante consonantes vel in fine versuum po- 
Suerunt, comici autem veteres et ante vocales et ante 

consonantes eis usi sunt, sed quod ad Plantum attinet, 
Lachinannianae observationi Alfredus Fleckeisenus ad- 
versatus est. qui cum ipse olim in exercitationibus Plau- 
tinis p. 8 et 39 tredecim versus e Plauti comoediis attu- 
lisset, in quibus contractas formas it abit redit simi- 
lesque inesse putaret: postea in annalium philologicorum 
tomo LXI p. 23 et 60 totüm hoc contractionis genus 
a Plauto abiudicandum esse censuit. quod utut sese 
habet, in Senecae tragoediis certa haec contractio est. 
pleraque autem eius exempla in senariorum exitu inve- 
niuntur, et quidem perit in Phoen. 210 patria tibi vivo 
perit, in Troasin 493 urbe in eversa perit (id est, die 
perisse) , et 631 iam certe perit, in Med. 994 Quidquid 
sine isto feeimus sceleris, perit, in Herc. altero 1421 
scelere materno hic perit, in priore 49 foedus umbrarum 
perit; item abit Phaedr. 728 Herc. alt. 1616 1760 1977; 
redit Tro. 50 Med. 984 Herc. alt. 1681; obit Tro. 597; 
petit Oedip. 803 Herc. 825 Tro. 348. ea tantum exempla 
attuli quibus contractio mihi indubitata videtur. caute 
enim in hoc genere versandum sentio, quia frequens 
est in Senecae tragoediis temporis perfecti cum prae- 
senti confusio multaque exempla suapte natura ambigua 
sunt, quapropter nihil certi affirmaverim de eis quae 
sunt in Med. 928, in Oedip. 320 1025, in Tro. 460. 
multo rarius haec perfecta ante consonantes contractio- 
nem passa sunt, cuius rei quae causa sit facile per- 
spectu est. cum enim totum hoc contractionis genus 
nihil paene offensionis ante vocales habeat, ubi sublata 
omni obscuritate ipsa terminationis produetio quasi in 
aures inpingitur: molestiorcs etiaui quam in extremis 
versibus breviores horum perfectorum formas adparet 
ante Htteras consonantes esse, quo modo conlocatae a 

formis temporis praesentis pronuntiando vix -discerni 
possint. itaque in senariis non nisi ter haec licentia 
admissa est, in Herc. 1151 quonam abit tegimen meum^ 
in Agam. 113 Et qui redire cum perit nescit pudor, 
iu Octav. 421 aut petit praedae imminens. nam in Agam. 
967, ubi legunt Exit Mycenas, librum Florentinum se- 
cuti scribemus Extra Mycenas. ab aliis vero praeter 
senarios metris contractae eius modi formae plane ex- 
clusae sunt, nisi quod in Herculis alterius carmine ana- 
paostico eo cuius a versu 1863 initium est, tria earum 
exempla insunt, v. 1865 cui concepto lux una perit, 
paullo post 1867 ipsa quiddam plus luce perit,, 1911 
Nenipe Alcides mortalis obit\ quibus quartam addendum 
est ex ciusdem fabulae versu 1062, qui Glyconeus est, 
Manc8 cum tacitos adit. 

Ut autein hoc löco diductas quoque formas breviter 
commemorem, eae contractis multo rariores sunt, po- 
nuntur autem fere ante consonantes, mbiit Phaedr. 135, 
obiit in eadem 999, abiit Agam. 944 et Herc. alt. 751, 
quibus versibus ternis syilabis necessario opus est. 
itaque etiam Phaedr. 221 pleniorem formam adiit ser- 
vabimus. ter tantum ante vocales bis formis locus con- 
cessus est, in Herc. 244 Petiit ab ipsis nubibw, in ea- 
dem tabula 321 Abiit arenas, in Troasin 806 Rediit 
Achilles, quales formas ultima syllaba exten ta proferen- 
das esse Lachmannus in comm. Lucr. p. 207 certissimis 
argumentis doeuit, quibus, quod ad Senecam attinet, 
aliud ab accentuum ratione petitum infra adiciam. hanc- 
que nunC|Scimus omnium perfectorum quae eodem modo 
terminata sunt pristinam et naturalem quantitatem fuisse. 

Verum illa de qua antea dicebamus geminae i vo- 
c2k\\s contractio ad alias quoque perfectorum formas per- 

tinet, quas iam enumerabimus. itaque redi in senariorum 
exitu dictum est Herc. 612 Herc. alt. 22 48 795 1162, peti 
Med. 248 et Herc. alt. 1843. neque ego has vel similes for- 
mas umquam diductis vocalibus positas repperi. deinde 
numquam nisi contracte dicta sunt redisti petisti petis- 
set exisset, quae formae inveniuntur Herc. alt. 982 551 
Agara. 358 Med. 1010 955, quibus addendum est petis- 
sem in Troasin 555, quamquam hic ne quadrisyllabae 
quidem formae metrum refragatur. rieque dubito quin 
primam multitudinis personam contractio occupaverit in 
Phaedra 1213 In hoc redimusf, et in Hercule 1143 Certe 
redimus (hoc est, certum nos redisse), quo loco qua 
auctoritate Bothius pleniorem formam rediimus restitue- 
rit nescio. denique cur non in infinitivis quoque constan- 
tiae poetam studuisse putemus? itaque cum Herc. 640 
Herc. alt. 807 Tro. 490 Med. 281 trisyllabis redisse perisse 
exisse necessario opus sit, etiam Agam. 1009 Oedip. 765 
Phaedr. 998 perisse et obisse scribi praestabit. 

Similis contractio fit in deesse et deerrare verborum 
eis formis quae ab e littera incipiunt, in quibus prae- 
positionem „inminui" Velius Longus dicit. igitur dest 
scribendum est Herc. 500 Oedip. 68 694 Tro. 61; derat 
Herc. 832 Phoen. 369 Phaedr. 1186 Tro. 888 Med. 992 
Herc. alt. 1853; derit Phaedr. 473 Med. 403; desset 
Phoen. 514; desse Thy. 717 Phaedr. 477 878 Oedip. 693; 
derrantes Phaedr. 1069. 

Progrediamur nunc ad ea exempla, in quibus binae 
diversae vocales ita inter s$ coeunt, ut simul pronun- 
tiandae sint, sed non in diphthongum eae coniunctae. 
haec igitur synecphonesis notissima est in deinde voca- 
bulo, quod in Senecae tragoediis semper bisyllabum est, 
Thy. 169 714 730 Oedip. 939 Herc. alt. 859 1408. aeque 

usitatum est Atrei bisyllabum in Tro. 341, et anteire 
tri8yllabum in Agam. 453. neque vero dubito quin meü 
monosyllabum concedendum sit Troadum versui 191, 
ubi cum male vulgo legatur deb\tos manibusmeis Auferte 
honores, quasi manus Achillis intellegendae sint (Badeni 
enim ineptias memorare taedet), Florentinus praeclare 
verba sie transposita exhibet, manibus meis debitos. 
qua in lectione adsentior Bothio quod adquiescendum 
esse putavit. etsi enim Augusteae aetatis poetae et qui 
hos imitantur synizesin huic pronomini numquam adhi- 
buisse videntur (certe nullum ex illorum carminibus ex- 
emplum mihi promptum est): quid inpedit quo minus 
tragicum nostrum ut alia non nulla ita illam quoque 
monosyllabam formam a veteribus scaenicis semel adsci- 
vissc putemus? denique e eto litte ramm coniunetione saxeo 
bisyllabum factum est in Thy. 233 Fatale saxeo pa- 
seuum muro tegens, qui versus cum mutatus ac detor- 
tus ab eis fuisset qui synizesin optimis poetis proba- 
tam ignorarent, e Florentino demum recte prodiit. 

Venimus ad o vocalem alii vocali insidentem. hic 
ante omnia de poetae nostri in proin et proinde voca- 
bulis usurpandis consuetudine dicendum est. atque 
Lachmannus quidem ad Lucr. III 159 observavit Sece- 
cam breviorem formam per unam syllabam et ante vo- 
calem et ante consonantem, sed eundem proinde Sem- 
per diduetis vocalibus extulisse. et sane proin mono- 
syllabum ante consonantem est in Phaedr. 261 Proin 
(sie enim Florentinus) castüatü vindicem artnemus ma- 
num, et in Agam. 129 Proin qvidquid est sed Thyestis 
versus 201 etsi in omnibus quas novi editionibus ita 
legitur, Proin antequam se fimiet aut vires paret, Flo- 
rentinus tarnen haec testatur, Proinde antequam se fir- 

mat aut vires parat, quam lectionem „ex indocta inter- 
polatione fluxisse" cum Badeno credere nolo. quamquam 
praeter hunc locum semper tribus syllabis proinde dictum 
est, Phoen. 458 Phaedr. 481 Oed. 647 Agam. 141 Herc. 
alt. 923 1969. similis atque in proin vocabulo synecpho- 
nesis fit in proiciet, quod trisyllabum videtur in Phoen. 
426 Et inter acies proiciet raptatn duas, ut iam ob- 
servavit Josephus Scaliger ad hunc locum, deinde Lach- 
mannus in comment. Lucr. p. 188. 

Ad u vocalis cum insequenti vocali concursum trans- 
eundum est. huc primum pertinet quattuor, quod 
Seneca Plautum et Ennium imitatus bisyllabum esse 
voluit in Herc. alt. 1095, qui versus Glyconeus est, 
Quattuor praecipitis deus Anni disposuit vices. hac 
autem in forma notum est dubitari utrum u littera con- 
sonantis vicem teneat an plane praetermissa sit. sed 
certe consonantis potestatem u littera adepta videtur in 
suapte bisyllabo, quod invenitur Agam. 250 Quid rere 
ad animum suapte natura trucem. in quo synecpho- 
nesis geuere non erat cur Bothius adeo offenderet, ut 
utrumque locum corruptum esse iudicaret. idem enim 
in haec exempia cadit quod de meis monosyllabo supra 
diximus. deinde memorabile est cui pronomen cum 
semper monosyllabum sit in Senecae tragoediis (cui re- 
gulae minime repugnat quod non paucis locis metrum 
et monosyllabam formam et bibrevem admittit) hancque 
cum illo synizesin conposita cuique et cuiquam com- 
munem habeant, semel distractas vocales esse in Agam. 
146 Cui ultima est fortuna, quid dubiam timetf hoc 
autem loco quoniam id de quo agimus pronomen ita 
conlocatum est, ut posterioris syllabae quantitas intel- 
legi nequeat, ceteris autem locis omnibus, ut modo 

vidimus, per unam syllabam offerendum est aut ita 
offerri facillime potest: bibrevi forma Senecam consulto 
abstinuisse puto. itaque ne cuicumque quidera credo 
correpta i littera quattuor syllabis dictum esse in Troasin 
852 Mittat et donet cuicumque terrae, ad quem versum 
infra redibit disputatio. denique huic non nisi per unam 
syllabam dictum est, Oedip. 848 et Herc. alt. 869 1(519. 

Restat ut de ea synizesi dicatur quae % littera alii 
vocali praemissa fit. ad hanc autem vix referri pössunt 
notissimae illao formao semiustus semimta semianimem 
semianima Thy. 80 Herc. alt. 1737 Tro. 1085 Phaedr. 
1102 Oedip. 1053, in qualibus t breve plane omissum 
esse pronuntiando simillimum veri videtur. idque ipsa 
scriptura expressum est in Agam. 761 Fert laeva sem- 
ustas faces. hunc in numerum venit etiam Pelopeia 
quadrisyllabum in Thy. 22 et in Med. 891. verum 
quamvis recte distracta forma usi ei sint, quibus opus 
esset quinque syllabis: eara per synizesin rursüs ad 
quattuor syllabas reducere spreta legitima usitataquo 
forma quadrisyllaba, id ratione plane destitutum est. 
itaque Bothio adsentior qui utroque loco Pelopea re- 
stituit. ceteium proceleusmaticam quoque formam quae est 
Pelopiw Seneca usurpavit Agam. 7 et 165; eandemqae 
formam recte Bothius et Badenus Thyestis versui 641 
reddiderunt. sed ut ad vera synizosis exempla veniam, 
eorum duo genera sunt, in altero i litteram in conso- 
nantem durari apertum est, quia quae eam antecedit 
syllaba, cum natura brevis sit, vi positionis producitur. 
ex eo igitur genere facias est, duabus longis syllabis 
dictum in Thyeste 1052 Sceleri modus debetur übt 
facias 8celu8, ad quem versum infra redibimus. utrum 
vero arietis daetyli mensuram an proceleusmatici habeat 

in Med. 471 spolia Phrixei arietis, a metro ambiguurn 
est. eodem autem modo Ennius dixit pellem inauratam 
arietis. in altero genere i littera syllabam natura 
longam sequitur, ut utrum consonantis vicem obtineat 
necne diiudicari non possit. huc referendum est conubia 
tribus syllabis dictum in Phaedra 232 Conubia vitat, 
genw Atnazonium scias, et in Oedip. 800 Conubia 
matrü. contra quadrisyllabum est conubia in Tro. 901. 
deinde eandem synizesin fortasse nescio verbo conplu- 
ribus locis a Seneca adhibitam esse infra exponara. 
ad idem denique genus regia bisyllabum referrem in 
Thy. 650 Arcana in imo regia secessu patet, nisi hoc 
vocabulum per errorem in nescio quam antiquiorem 
editionem primum inrepsisse et inde ab editoribus 
temere propagatum esse putarem. totius enim loci 
sententia iubet regio scribi; quod cum iam diu per- 
suasum habuerim reponendum esse, nunc et ab Hiero- 
nymo Commelino e Palatinis quibusdam notatum et a 
Josepho Scaligero olim repositum esse et in Petri Scri- 
verii editione extare video. minus etiam ferri potest 
quod Herc. alt. 1342 in editionibus tantum non Omni- 
bus satis mira insuper verborum constructione legitur, 
brachia in amplexw cape. neque vero Florentinus hoc 
loco nos adiuvat, in quo aeque mendose brachia et 
amplexus. placet autem mihi quod Hugo Grotius ex- 
cogitavit, receptum id a Bothio, brachia amplexu cape. 

Haec habebam de synizesi quae dicerem. falso enim 
Phoen. 535 quaedam editiones habent per decem men- 
sium grave8, ubi mensum per duas syllabas scribendum 
est eadem ratione qua coelestum trisyllabum est in Herc. 
597, ipsis id litteris expressum. nam cum in formandis 
bis tertiae quam dicunt declinationis genetivis satis raa- 

gnam omni tempore inconstantiam fuisse constet: illae 
formae n§n tarn per synizesin ex usitatis memium et 
coelestium ortae esse quam peculiarem originem habere 
dicendae sunt. 

Quoniam autem postremo de i littera disputavi, quae 
de ea restant dicenda statim addam. hanc igitur litteram, 
cum consonantis loco posita est, umquam in vocalem 
solutam esse nego. scio quidem Tro. 824 et 853 Troiae 
vulgo credi ternis syllabis correpta prima efFerenda esse, 
sed neutro loco trisyllabam pronuntiationem ullo modo 
necessariam esse adparebit cum de versibus Sapphicis 
disseram. deinde breviter commemoranda esse video 
ex iaeündi verbo con posita, in quibus % litteram eidem 
litterae praemissam plerumque prorsus extritam esse 
notum est. itaque prima correpta adice habes Oedip. 
811 Med. 277 471 783 Herc. alt. 364 Octav. 125; adi- 
cit Thy. 727; obicit Med. 4dß;'obici Herc. 434 et Med. 
237; subicit Octav. 827. variare Senecam in uno eo- 
demque Medeae versu 527, Hü adice Colchos, adjee 
Aeeten t ducem , animadvertit Lachmannus ad Lucr. Iii 
863. verum teste Jacobo Gronovio in schedis Dietzianis 
Florentinus et particulam inmissam habet hoc modo, 
adice et aetem. itaque de hoc versu cohibendum iudi- 
cium est. neque aliud ego satis certum pleniorum for- 
marum exemplum repperi, ut consulto eas a poeta evi- 
tatas esse putem. nam in Troasin 395 Arctoi Boreae 
disjeit impetus Florentinus teste eodem Jacobo Gronovio 
habet diasicat, alii libri veluti Delrionis omnes düripat, 
Melisseus dissicit. hoeque postremum existimo ab ipso 
poeta profectum esse, non minus ambigua sunt adjeere 
in Phoen. 201 , objeere in" Med. 497 , quibus locis nu- 
meri lex non inpedit quo minus adicere et obicere scri- 

bamus. denique in Phoen. 343 dissicite scribi iubet 
ipsius Florentini auctoritas. ab his autem diversam 
rationem obex nomen sequitur, cuius sextus casus objce 
certus est Herc. 237 et 999. 



III 

Supra vocalium in mediis verbis coeuntium exempla 
tractavimus. itaque nunc paucis interiectis quae cum 
illa re quodara cognationis vinculo coniuncta videbantur, 
ad extremorum verborum, quem ad modum Cicero dicit 
in oratore, cum insequentibus primis concursum pro- 
gredimur. qua disputationis parte de hiatu et de syna- 
loepha quae elisio perperam dicitur nobis agendum esse 
adparet hiatus vero, si a versibus anapaesticis reces- 
seris quorum naturam infra enarrabimus, duo tantum 
modo in senariis exempla extant, quae non dubito quin 
corrupta sint. et in Octavia quidem 516 Tristes PAi- 
lippi. hau8Ü et Siculum mare Classes, etsi nulla quod 
sciam lectionis varietas e libris enotata est, tarnen ad 

- * 

modum probabilis est J. F. Gronovii coniectura, mersit 
et Siculum mare^ 'praescrtim cum hausit paullo post 
(v. 521) recurrat. deinde in Hercule altero 1201 ut telo 
inclito Mortis (sie enim haec verba e vestigiis Melissei 
et Florentini recte constituit J. F. Gronovius) carerem. 
o ferae victae, ferae, huic hiatui fatendum est praesidio 
Moguntinum et Florentinum esse, quos o ferae praebere 
Delrio et J. F. Gronovius testes sunt, neque ego am- 
•plectar quod in editione Delrionis positum video, pro 
ferae^ quod tollendi hiatus causa nescio quis exeogitasse 
videtur. verum in tot versibus constanter repudiatam 

2 

licentiam semel bisve admissam esse nullo modo cre- 
dibile est. 

Hiatum autem quando nusquam, ut videtur, sibi in- 
dulsit Seneca, idcirco synalpepham vocalium illi con- 
trarias noü putandus est in delictis habuisse eaque ita 
usus esse, ut nulla oinnino elegantioris artis norma ad- 
pareret. sed, sicuti in aliis rebus prosodiacis, ita in 
hac tota quam de synaloepha instituturi suraus dispu- 
tatione hoc cum raaxime nobis observandum est, ut 
metrorum genera accurate discernamus. alia enim in 
seoariis iambicis, quibus addendi sunt qui perraro in 
his tragoediis inveniuntur septenarii trochaici, alia in 
metris lyricis coniungendarum vocalium ratio atque con- 
dicio est. incipiamus autem a senariis, qui proprium 
diverbii metrum sunt, sed priusquam de singulis copu- 
lationis modis expono, pauca proferam quae ad totum 
genus recte definiendum pertineant. etenim in prima 
et in quinta arsi senariorum certum quasi domicilium 
vocalium coniunctio sibi constituit, aliis locis non ita 
frequens est. neque eam fovebimus sicubi ne a libris 
quidem satis praesidii habet, veluti Herc. 1223 post 
turbae vocem Flor N entinus quidem copulativum et omit- 
tit. sed totus hic locus tarn manifesto corruptus est, 
ut quo modo omnes eum editores intactum potuerint 
relinquere per mihi mirum videatur. restituit autem eum 
emendatione pulcherrima Joannes Hildebrandus Witho- 
fiu8 in praemetio crucium criticarum p. 119, hoc modo, 
clusa furiarum loca Et inferorum carcer et sonti 
plaga Decreta turbae. st quod exiliUm latet Ulterius 
Erebo Cerbero ignotum et mihi, Jluc me abde tellus. 
quod nolui praetermittere, ut semel ostenderem recen- 
tiores Senecae tragici editores non habuisse cur illius 

viri inventa magnam partem egregia fere contempnerent: 
e quibus etiam quae falsa aut omni probabilitate desti- 
tuta sunt,, acutum nihilo minus ac subtile ingenium 
produnt. sed ad propositum redeo. iam enim quae- 
dam ad legum constantiam redigcro conabor. et pri- 
mum quidem ab ipso seiiaiiorum exitu qualecumque 
synaloephae genus exclusum esse observavi, nisi quod 
hoc loco est vocula persaepe ita conlocari solet, ut vo- 
cenx vocali vel m littera terminatam excipiat. quod nego 
equideni casu factum esse eidernque studio tribuo quo 
qui versibus heroicis scripserunt in illorum flne voca- 
lium coitum evitarunt. itaque illo certe trimetrorum 
loco verbo substanüvo aphaeresin poeta adbibuisse vide- 
tur, ut diceret omissa e littera viast gravest meist moi~ist 
(Phoen. 79) manust (Phoen. 454) malumst Ilerculemst 
(Herc. alt. 940). sed extra finem seuarii utrum vocales 
coniunxerit an verbum substantivum sua privaverit, id 
sine librorum auxilio diiudicari nullo modo potest. quam- 
quam per se non inprobabilis est eius modi aphaeresis, 
si paucissima ea exceperis quae sunt in Med. 492 munus, 
ut video, est fuga, in Phaedr. 227 Experta saevamest, in 
Octav. 478 Complexus astra est, et fortasse alia quaedam 
eis similia. sed, ut cursum teneamus, si recte antea vitatae 
in extremis senariis synaloephae causam in quadam epi- 
corum poetarum imitatione positam esse vidimus, ad ean- 
dem illud referemus, quod ab initio quoque trimetrorum 
verborum conglutinatio plerumque abest. neque tarnen hic 
nimis Severus poeta fuit. migravit enim hanc legem, si 
recte observavi, tredeciens, Herc. 362 593 604 Si ae- 
terna, Qui altema, Quiadveait; Phoen. 35 37 Cum occidis, 
Jam et matris; Phaedr. 1120 1185 Si abominanda, Si 
incesta; Oedip. 602 697 Cum examen, Num uudita; 

Med. 281 289 948 Jam earisse, Dum eatrema, Dum 
et mater; Agam. 274 Quae European, iam bis legibus 
addenda tertia est eaque Senecae, ut videtur, propria. 
etenim semper fere cautum est, ne in mutatione pei> 
sonae verba verbis coagmentarentur. cui regulae quae 
adversantur, maxima ex parte librariis vel editoribus, 
non ipsi poetae debentur. sie in Thyeste 1021 vulgo 
legitur, Fugere superi. Atr. At aeeipe kos potius libens. 
verum at coniunetio in eo codice qui primariam fidem 
habet deest. qnae cum ne sententiae quidem satis con- 
veniat, dubitari non potest quin temere ab eis inserta 
sit qui hiantem versum adiuvare vellent. at melius, 
puto, arti poetae consulemus scribendo Jam aeeipe hos 
poüus libens. deinde in Herc. alt. 892 pleraeque edi- 
tione8 haec habent, Vitam relinques miseraf Deian. 
At Alciden sequar. sed in Florentino est miseram, non 
misera, idemque codex una cum omnibus Delrionis 
libris praebet Ut Alciden sequar. unde non solum ele- 
gans, sed certa quoque J. F. Gronovii coniectura est, 
quam ab ipso dubitanter propositam postea Bothius in 
ordinem reeepit, Vitam relinques? D. miseram y ut Alci- 
den sequar. porro in Phoen. 651 Bothius sua perso- 
narum distributionc poetae haec obtrndit, iam-numeres 
licet Fratrem inter istos. Pol. Numero. Et. At (sie 
Bothius pro et) est tanti mihi Cum regibus iacere. quo 
loco vulgatam personarum dispositionem ineptam esse 
ipse intellego. sed, si quid video, praestat ita scribere, 
Numeret: est tanti mihi Cum regibus iacere, et haec 
omnia Eteocli attribuere. remotis igitur his exemplis 
non nisi duo restant, in Agam. 794 Ag. Credis videre 
te Iliumf Cass. Et Priamum simul, et in Octav. 457 
Ner. Decet timeri Caesarem. Sen. at plus diligi, qui- 
bus ego exemplis litem non moverim. 

Jam vero ut ad singula veniainus, quoniam, uti 
supra iam dictum est, propriam sedem vocalium con- 
iunctio in senariorum prima et quinta arsi conlocavit, 
posteriore loco Seneca non dubitavit eo quoque syna- 
loephae genere uti, quod Lachmannus ad Lucr. III 374 
fere a poetis evitatum esse docuit: quod fit duorum vo- 
cabulorum continuitate quorum prius in vocalem lon- 
gam sive diphthongum longae vocali subiectam desinit, 
alterum a vocali incipit. exempla iam Lachmannus 
omnia enumeravit, sunt autem haec, Oedip. 288 sötte 
Phoebea excüus, 305 iuris eoi extrue y Med. 471 spolia 
Phrixei arietü, Agam. D18 Elea inclitue Palma rcver- 
tor, Herc. alt. 716 tabe Nessea illita. in eadem trimetri 
sede longa vocalis diphthongo subiecta cum insequenti 
vocali semel copulata est in Phaedra 147 Lethaeo ab- 
ditum, in quo tarnen genere admittendo Seneca, ut idem 
Lachmannus observavit, conplures habuit qui praeirent. 
deinde in prima arsi duae vocales synizesi in unam 
coniunctae cum insequenti semel coierunt in Troasin 
341 Atrei et Thyestae. 

Sequitur ut de certis quibusdam vocabulorum formis 
videamus. observatum autem est a Lachmanno ad 
Lucr. III 954, ad communem poetarum legem, ne post 
voces iambi pedis mensura conprehensas in vocalem 
exeuntes syllaba acuta poneretur nisi cum hiatu, Sene- 
cam cum paucis aliis adligare se noluisse. coniunctae 
igitur eo modo vocales sunt in Thyeste 1065 et aggessi 
manu Mea ipse flammas, in Med. 150 Sile öbsecro^ in 
Herc. alt. 813 hac manu, häc. hucque duo alia praeter- 
ea exempla cum Lachmanno referenda sunt e Troasin 
973 meae ignota est, et ex Herc. alt. 262 hoc ainu 
immenso exeat, si quidem, quod similliraum veri est, 

ignota et immemo vocabula elisione trnncata accentum 
in primam syllabam retrahunt. cetcrum, cum a maiore 
parte poetaram, ut item Lachmannus exposuit, voca- 
bula iambica tantum aut cum monosyllabis et gravibus 
aut cum hypcrdisyllabis post primam syllabam acutis 
copulari solerent, hoc genere Seneca quoque saepius 
quam illo usus est. primum monosyllaba iambicas 
voces excipiunt in Herc. 489 quod Jovi, Jtoc regi licet, 
in Phaedra 1268 non suo, at vacuo loco, in Oedip. 
1012 quis frui et tenebrü vetat? deinde voces in 
secunda syllaba acutae vocabula iambica secuntur in 
Thy. 463 nec meae excluso Jove, ibidem 979 Totumque 
turba iam sua implebo patrem, in Med. 128 quod tuae 
ignorant manne, in Herc. alt. 1394 non ferae excutient 
mihi, ibidem 1833 nec gravi urgendus nece. denique 
semel vocabulum in tertia ab initio syllaba acutum 
post iarabicum positum est in Thy. 1022 Diu ezpetitos. 

Ha s quae adhuc tractatae a nobis sunt Lachmanni 
de vocabulis iambicis observationes Nicolaua Madvigius 
in gramm. Lnt. praef. p. VIII in anapaestica quoque vo- 
cabula cadere contendit. quod quam verum sit nescio, 
cum aliorum poetarum in hac re consuetudinem non- 
dum satis exploraverim. sed in Senecae tragoediis 
affirmare possum vocabulorum anapaesticorum vocalem 
extremam ut saepius quam iambicorum , ita non incon- 
snlte ac temere cum insequenti longa vocali copulatam 
esse, et acutae quidem syllabae cum eius modi voci- 
bus collisus non nisi in quinta arsi senariorom fit, 
Herc. 219 placido intue?i8, item 350 Thy. 235 267 520 
731 Phoen. 265 481 586 Phaedr. 1026 1280 Oedip. 
334 385 632 820 1033 1037 Tro. 540 684 Med. 381 
557 Agam. 286 452 693 Herc. alt. 305 Octav. 622 

781. anapaestica vocabula cum quadrisyllabis in tertia 
ab initio syllaba acutis couiunguntur in prima arsi, 
Herc. 63 Timui imperasse , Thy. 62 Epulac instruantur, 
item Oedip. 766 Tro. 249 980. eodem trimetri loco 
monosyllaba et gravia voces anapaestica» sccuntur in 
Phaedr. 95 Solio ut revulsam, et 1041 Oculi hinc, qui- 
bus exemplis addendum est atquc bisyllabum anapae- 
sticam vocem excipions in Med. 119 Patria atque regno. 
item in quinta arsi copulantur lacrimae et dolor in 
Phaedr. 851 , sceleri haec meo in Phoen. 143. denique 
in noediis trimetris paucissima haec observavi, populi 
et vulgus in Phaedr. 488, socero et regiae stirpi in Med. 
18, Erebo ut caedis in Oedip. 394, habitu atque ore in 
Octav. 705, timidi est in Phoen. 197, nisi tin\idi4 poeta 
scripsit, et quod singulare exemplum est, famuli attol- 
lite in Agam. 787. 

Yocabulorum iambicorum anapaesticoruraque cum 
longis syllabis concursum tractavimus. verum Seneca 
duobus locis vocabuli iambici vocalem extremam ctiam 
cum brevi syllaba copulavit, primum in Phoenissis 394 
Vide ut atra nubes pulvere abscondat dicm , quem locum 
Lachmannus ad Lucr. III 941 cum sine exemplo esse 
arbitraretur. ita mutandum censuit, Videnf atra nubes 
pulvere abscondit diem. at plane idem invenitur in 
Troasin 945 Vide ut animus ingens laetus audierit necem. 
quo et ipso loco facili opera scribere possis Videnf 
anifims ingens laetus audivit necem; quod ut re vera 
olim hic lectum esse c commentario Delrionis colligo, 
ita quam fidem habeat jgnoro. Moguntinum quidem 
Vide ut et audierit habere eiusdem Delrionis testimonio 
coustat. itaque quoniam illi lectioni meliores certe libri 
nullo modo favere videntur neque viden forma vcl huic 

imilis in senariis Senecae usquam locum habet (omnino 
non nisi semel eam repperi Herc< alt. 1207 in dimetro 
anapaestico) , Senecam malo credere utroque loco vete- 
rum scaenicorum licentiam sibi indulsisse. porro quod 
in vocabulis iambicis bis Senecam admisisse conceden- 
dum videtur, id in anapaestiois semel, nisi quid me 
fugit, sibi licitum putavit in Phaedra 362 Torretur 
(regina) aestu tacito, etinclusus quoque. nam in Thyeste 
1021 falso legi Fugere superi. At accipe, supra de- 
monstrasse mihi videor. denique ne vocis quidem in 
anapaestum exeuntis vocalem finalem cum brevi syllaba 
coniunctarn esse plus quam semel observavi in Med. 
468 Armifero in arvo. 

Rejjcum est ut in aliorum vocabulorum producta 
vocali extrema ante brevem vocalem ponenda qualem 
Senecae consuetudinem esse animadverterim breviter 
exponam. etenim tota hac coniungendarum vocalium 
ratione plerosque poetas non nisi caute usos esse Mauri- 
cius Hauptius docuit in observationibus criticis p. 15 
sqq. et adparet paullo insuavius hoc genus esse, in 
quo producta vocalis non possit non pronuntiando multo 
magis obscurari ac reprimi quam longa vocali cum item 
longa concurrente fieri solet. inveni igitur haec, Herc. 
606 vidi maccessa, 613 vidi et ostendi, 764 cultu et 
adspectu, Thy. .199 novi ego, 325 consili Agamemnon, 
1058 Cecidi ad aras, 1059 Piacam, et artus, 1061 
Demersi ahenis, 1064 vidi et aggessi^Yhoen. 108 regno 
et illum, 136 Uno avia, 262 proloqui hymenaeum, 
497 veni ut arcerem, Phaedr. 592 Aude anirne, Oedip. 
62 luctu in ipso, 223 visu et auditu, 695 Incognita 
igitur ut nocens causa cadam, 844 Agitasti opimos, 
928 fervido aliquü, Tro. 306 Hac dextra Achilli, 320 

belli et armorum. Med. 188 tactu et accessu, 255 legen- 
do et adflictum (quamquam hic corripi o potuit), Agara. 
301 Asporta ab oculis, 513 Aiaci TJlixes, 920 Gratari 
' amico , et si forte poeta in Herc. alt. 1450 quält Ama- 
zonium scripsit, quod J. F. Gronovius pro quäle Ama- 
zonium proposuit. in Octavia memorafoile est nulluni 
eius modi exemplum extare. tanta igitur cum huius 
synaloephae raritas sit, eara ubi facülime evitari poterat 
temere a Seneca usurpatam esse non simile veri est 
itaque cum in Thy. 674 paullo tardiore numero legatur 
quin tota solet Micare Üamma silva, et excelsae trabes 
Ardent sine igne, vel propter declinandum durius elisio- 
nis genus non dubito hanc a Bothio propositam verbo- 
rum traiectionem amplecti, Micare silva fiamma. eademr 
que de causa nego poetam in Phaedra 668 dedisse 
Re8per8a labe nulla et intacta, cum posset scribere 
Respersa nulla labe, atque hic verborum ordo in ve- 
tusta editione Caroli Fernandi a Bothio inspecta inque 
aliis conparet. iam non nisi unum, si recte observavi, 
istius synaloephae exemplum superest consulto supra 
a me praetermissum in Herc. alt. 1271 , primo et ante 
omnes mihi Fletum abstulisti. haec enim verba a totius 
loci sententia aliena erunt nisi hoc modo corrigantur, 
prima tu ante omnes. cuius coniecturae probabilitati 
ne quis hoc obstare putet, quod pronomen notionis 
pondere insigne elisione reprimitur, plane idem fit Herc. 
1177 Phoen. 309 488 aliisque locis. dixi de vocibus 
hypermonosyllabis : monosyllabae rarius etiam cum brevi 
vocali coniungi solent, me Phoen. 6 quae me ab hac; 
te Phoen. 207 quid te ad infernas, Med. 916 Quo te 
igitur, Agam. 933 te, Oresta; si Phoen. 413 Aut si ali- 
quod, Phaedr. 1120 Si abominanda, et paullo post 1121 

Et si odia (hunc tarnen locum tacere nolo mihi su- 
spectum videri, ut pote qui Thesei verbis praegressis 
parum re.spoodeat; neque Bothius difficuJtatem sustnlit 
Etsi scribendo), Agam. 199 si aliter nequit; quibus* 
exemplis statim adiciara, quamquam ad banc disputa- 
tionem non satis apta sunt, quae in m litterain oxeunt, 
cum brevibus syllabis copulata, tarn Horc. 112 tarn 
odia, tarn Phocn. 133 quid tarn inextricabile. sed in 
Oedipo 4338, ubi legunt Egit qui in ortus semet, miror 
a nemine adhuc Florentini lectionem receptam esse, 
Egitque in ortus. in Octavia vero cum ne cum Jonga 
quidera syllaba usquam ullum monosyllabum sive vo- 
cali sive m littera terminatum coniunctum sit, uno 
versu 870 vocis monosyllabae in vocalem exeuutis cum 
brevi syllaba conglutinatio fit. ut ne ine&pugnabilis. 
quod qui animadvertit cavebit ne versu 134 Lipsii con- 
iecturara Emerge te undis aut quam ex huius et J. F. 
Gronovii coniecturis hibridam Franciscus Ritterus con- 
finxit, Emerge te umbris , adprobet, sed scribet cum 
.1. F. Gronovio Emerge ab umbris, aut quod magis 
mihi adridet, Emerge tenebris cum Withofio in praemet. 
p. 102. restat ut diphthongum cum brevi vocali num- 
quam coisse dicam. cui observationi in vulgaribus 
editionibus duo loci adversantur, Herc. alt. 1325 0 
terrae et urbes, et Phoen. 499 hastae, et arma. sed 
priore loco terra scribendum est e codice optimo. 
alterum locum rectissime J. F. Gronovius ita restituen- 
dura vidit, Reclinis hastam et arma dejixa incubans. 

Brevius synaloephae in metris lyricis condiciones 
absolvere potero. in quibus Seneca non modo eis con- 
iungendarum vocalium inodis, quos in senariis caute 
admissos esse vidimus, fere abstinuit, sed etiam ienis- 

simo quoque atque usitatissimo genere tarn raro usus 
est, ut voluisse hunc poetam, quoad eius facere pos- 
set, qualemcumque syllabarum eoitum defugere apertum 
sit. plerumque enim non nisi breves vocales (et ex his 
omnium saepissime e littera, quam non per synecpho- 
nesin obscuratam , sed vere elisam esse credibile est) 
vel syllabae in m litteram exeuntcs cum syllabis sive 
longis sive brevibus copulatae sunt, nec pauca sunt in- 
tegra carmina, in quibus aut nullum oranino ullius eli- 
sionis exemplum aut unum tantum vel alterum conpa- 
reat: ut haec Senecae ars cum ea conparari possit, 
quam Calpurnium et laudatorem Pisonis carminibus suis 
adhibuisse Mauricius Hauptius animadvertit in coiumen- 
tatione quam de Calpurnii et Nemesiani carminibus bu- 
colicis conscripsit, p. 3 et 26. veluti in primae tragoe- 
diae eo carmine cuius a versu 125 initium est, quod 
septnaginta amplius dimetros anapaesticos continet se- 
nario iambico clausos, uno versu 186 haec elisio fit, 
Nimium Alcide\ nam v. 168 in auro est huc referre 
dnbito. pari vel etiam maiore arte elaborati sunt versus 
anapaestici in Octav. 201 sqq., in Herc. alt. 1279 sqq. 
et 1983 sqq., Sapphici in Phaedra 736 sqq., choriambici 
in Med. 56 sqq. et 93 sqq., Glyconei in Med. 75 sqq. 
(nisi quod fortasse v. 92 e Lipsii libro scribendum est 
Vir longe ut superat), dimetri iambici in Agam. 759 sqq. 
sed ad singula transeundum est. igitur longam vocalem 
cum brevi copulatam semel ego repperi in Herc. alt. 
1956, Gerte ego, in tetrametro daetylico. porro longarum 
vocalium cum item longis coniunetarum pauca exempla 
itiveniuntur, quae singillatim mihi enumeranda esse 
video. praeteribo autem qui et ipse raro ad modum 
occurrit produetarum vocalium cum est verbo coneur- 
• 

■ 

sum, qui ntrum ad elisionem pertineat necne incertum 
est. itaque in versibus anapaesticis spondiaca vocabula 
eius modi elisionem passa sunt Oedip. 740 Uno aetatem, 
et 993 multi ad fatum, Herc. alt. 1887 Magno Alciden, 
in quem versum infra redibit disputatio, Octav. 13 Na- 
tae exaudi, 28 Ultra Oceanum, 358 Ferro es gnati. 
anapaesticae vocis quod certum videatur unum exem- 
plum cxtat Agam. 684 Pelago audaces. nam Med. 343 
recte Bothius J. F. Gronovii coniecturam Subito impulsi 
in ordinem recepit. itaque vel hinc reicienda est Fran- 
cisci Ritte ri in Octav. 361 coniectura pelago atque. e 
monosyllabis autem hoc modo obscurantur te in Thy. 
802 Quid te aetherio, cum in Med. 355 cum Ausonium, 
et in Agam. 98 Et cum in pastus. porro a versibus 
choriarnbicis totum hoc synaloephae genus abiudican- 
dum videtur. nam Herc. alt. 169, ubi legunt Ut caelo 
insereret, recipiendum est quod J. F. Gronovius Floren- 
tini nisus vestigiis proposuit, Caeloque inseruit. in Phae- 
drae autem versu 768, qui in plerisque editionibus ita 
extat, Languescunt folio lilia pallido, etsi optimi Codi- 
ces Florentinus et Melisseus ut post folio insertum ha- 
beot, tarnen hanc voculam hic incommodam esse iam 
J. F. Gronovius intellexit. denique Thyestis certe versu 
147 Diviausque tua est, Tantale, dextera, plane non 
dubito quin tuast Seneca scripserit, quia vocis iambi- 
cae vocalis finalis extra senarios numquam elisa est. 
tum in Glyconeis vocis creticae vocalis ultima cum longa 
syllaba coniuncta est Oedip. 886 Spiritu antennae, ana- 
paesticae Thy. 342 cupidi arcium\ in anapaestum ex- 
euntis ibidem 350 ambüio impotens; monosyllabum ob- 
scuratur Herc. alt. 1045 quae aera. in versibus Sapphi- 
cis hoc elisionis genus habes Herc. alt. 1547 Femin ae 

exertos feriant, quem ad modum in Florentino legitur, 
Agam. 602 Hostica aut rnuros populante flamma (si 
recte sie scribitur), Tro. 853 Troiae atque, quae syn- 
aloepha illi praeteTea respondet, qua in senariis semel 
dictum erat Lethaeo abditum; neque enim quiequam 
causae est cur Troiae hic pro anapaesto habeatur, id 
quod iam supra a nobis memoratum alia disputationis 
parte conprobabimus. iam non nisi unum produetae 
vocalis cum producta coeuntis exemplum superest Oedip. 
737 Ilostico experti in carmine e variis metris conpo- 
sito; inque simili Agamemnonis carmine cum mono- 
syllabum obscuratum est, versu 619 Aut cum ipse. 

im 

Sed ne in tota hac quam de synaloepha institui 
disputatione parum diligens fuisse videar, quae de vo- 
caliura finalium primitus produetarum correptione obser- 
vavi nunc exponenda esse intellego. ut autem ab o 
littera ineipiam, quae cum in omnium vel verborum 
vel nominum exitu prineipio longa fuisset paullatim pro- 
nuntiando attenuata est: eam in iSenecae tragoediis fere 
tarn infirmam deprehendimus, ut nisi accedente arsis 
pondere produci non possit. itaque in verboium Omni- 
bus formis quaecumque in hanc litteram exeunt con- 
stans et quae in qualicumque metri genere valeat re- 
gula haec est, ut o producatur in arsi positum, in thesi 
delitescens breve sit. eademque regula tertiae quam 
dicunt declinationis nomina illa vocali terminata omnia 
continentar, ita ut etiam Agamemno correpta ultima 
elatum sit in Agam. 514. sed in horum nominum uno 
ne arsin quidem ad producendum o satis momenti 

habuisse bis observavi in dimetris anapaesticis, Med. 
350 Quid cum Siculi virgo Pelori, item Thy. 857. porro 
eandera regulam secuntur quaedam vocabula quae cum 
natura casus ablativi fuissent, in advorbia postea abie- 
runt. sie sero mensuram spondiacam servavit Phaedr. 
135 et Herc. 865, trochaous est Tro. 633 Agani. 993 
Thy. 964. eadeui condicione subito tribrachi mensuram 
adeptum est Phaedr. 1007 Tro. 171 443 1132 Again. 
470, anapaesti tenuit Oedip. 582. sed numquaui nisi 
correpta ultima vocali posita repperi imo ergo quando 
ecquando aliquando vero (Phaedr. 1082). contra semper, 
si recte observavi, produeto o dicta sunt tuto uUro 
retro. nam quod Herc. alt. 49 in paullo antiquioribus 
editionibus legitur, Unde retro nemo, falsum esse infra 
videbimus. denique modo vocabulum cum aliis locis 
Omnibus correpta syllaba posteriore elatum sit (nam 
Thy. 249 recte e Florentino aliisque libris si modo in 
nostra domo recentiores editores reatituerunt) , vocalem 
linalem semel produetam habet in Octav. 273 Quae 
fama modo venit ad aures, id quod iam animadverte- 
runt Volgangus Reizius in Corrigendis ad Plauti Ruden- 
tem et postea Lachmannus ad Lucr. II 1135. neque 
eniur. dubium vidotur quin correctorum sit quod in libro 
Cruseriano esse Isacius Pontanus testatur, Quae modo 
fama. sed rarissime haec de qua agimus correptio ad 
gerundioruin casus ablativos transiit, in Tro. 264 Vin- 
cendo didici, et in Herc. alt. 1862 Lugendo facias, 
quibus dandi casus addendus est in Oedip. 942, si qui- 
dem recte hic Hugo Grotius emendavit Solvendo non es. 
superest ut duo et ego semper correpta syllaba poste- 
riore elata esse dicam. iam ut ad i finale transeam, 
huius litterae correptio certam sedem habet in voculis 

mihi tibi sibi nui ibi ubi, quam prosodiam conposita 
quoque ubicumque et ubinam seraper tenent. nisi quod 
per arsis vim in tibique et sibique mcdiae syllabae pro- 
ductae sunt Oedip. 670 et 767. nam utrum mihi et 
tibi pronomina, sicubi in versuum anapaesticorum ex- 
tremis dipodiis conlocantur (id quod in Hercule altero et 
in Octavia aliquotiens fieri observavi), dicenda sint poste- 
riorem syllabam producere necne: id iam nunc diiudi- 
cari nequit. cohaeret enim cum alia quaestione, quam 
habebimus cum ad illos versus disputatio pervenerit. 
porro quod ad a iitteram in uominum Graecorum fine 
correptam attinet, Lachmanni ad Lucr. VI 971 ubser- 
vationem repeto, cum dico Phaedra et Electra correptis 
vocalibu8 extremis a Seneca elata esse, item OecJtalia, 
quod elisa vocali finali posituin est Herc. alt. 422; contra 
Megara in Herc. 203 et 1009 Giaeco more. praeterea 
memorabiles sunt hi nominativi, Tircsia Pelia Laerta, 
Latinam flexionem secuti breveraque ultimam habentes 
Oedip. 289 Med. 201 276 Tro. 700. 

Jam de syllabis item final ibus sed quae consonan- 
tibus terminantur miscella quaedam notanda sunt, san- 
guis vocabulum cum correpta posteriore syllaba in his 
tragoediis efferri soleat, naturalem suam quantitatem 
servat in Med. 775 Vectoris istic perßdi sanguü inest. 
deinde Oedipue productam syllabam extremam habet 
in Phoenissis 313 Hic Oedipus Aegaea tranabit freta. 
quod nomen cum numquam ita in versu conlocatum sit, 
ut dactyli mensuram aequet, etiam ante Iitteram conso- 
nantem aut in exitu versuum illo modo a Seneca ela- 
tum esse credibile est. quam opinionera hoc, puto, 
confirmat, quod, etsi in Phoenissis 178 dictum est 
audies verum, Oedipe (quaraquam hoc loco, cum non 

nulli libri, veluti „veteres" Commelini, Qedipum prae- 
beant, hunc errorem non inepte suspicere non tarn ex 
Oedipe, quam ex Oedipus scriptura natum esse), nnllus 
tarnen, si recte observavi, huius nominis casus oblicus 
invenitur qui ad secundam declinationem pertineat. sed 
dixit Seneca Oedipodae in gignendi et dandi casu Herc. 
496 Phoen. 89 Oedip. 216, in ablativo Oedvpoda Oedip. 
943, Oedipodam (sie Florentinus) in accusandi casu 
Oedip. 1003. denique hic et hoc pronomina, sive in 
arsi sive in thesi posita sunt, semper Seneca producta 
esse voluit, nisi quod semel hoc corripuit in Phoenissis 
551 totus hoc exercitus , Hoc utrimque populus owmis, 
hoc vidit soror, propter notam illam et Senecae quoque 
plerumque probatam in eiusdem vocabuli repetitione 
elegantiam. 

v 

Jam cum pauca ad modum eaque prorsus vulgaria 
sint quae de longarum syllabarum in mediis vocabulis 
correptione dicantur, his omissis ad syllabarum natura 
brevium eam produetionem quam mutae cum h'quida 
coniunetio efficit lubenter transeo. de qua re paullo 
distinetius disputare posse mihi videor quam fecit Fri- 
dericus Albertus Langius in quaestionibus metricis Bon- 
nae 1851 editis, p. 24 sq. itaque in senariis iambicis 
communis regula haec est, ut illarum copulatio littera- 
rum praegressam syllabam producat in arsi positam, in 
thesi latentem non producat. atque haec quidem pro- 
duetio praeter arsis pondus plerumque tamquam altero 
auxilio accentu quoque verborum adiuvatur in ipsa pro- 
ducta syllaba posito. nam in tribus arsibus primis, ubi 

propriam sedem totum hoc productionis genus habet, 
tan tum modo aut bisyllabarum vocum syllabae priores aut 
trisyllabarum quales sunt tenebrae colubrae volucris lugu- 
brü pharetra latebra cerebrum, mediae produci solent; 
quibus singulare exemplum addendum est e Phoen. 267 
Quod patricidam pudeat, quo loco non principalis quidem, 
at secundarius certe- conpositi vocabuli accentus primae 
syllabae productioni una cum arsis pondere servit. 
porro in quinta arsi omnino non nisi unum huius pro- 
ductionis exemplum observavi in Herc. 626 lugubribus. 
sed quae in quarta arsi producuntur communes syllabae, 
et vocum hyperbisyllabarum omnes suut et verborum 
accentu Semper carent, veluti igne flagrantes trabes, 
perägräto celer, säcrificas preces. qualium ego exem- 
plorum in tanto senariorura numero undecim repperif sed 
haec omnia et cum spondeorum auapaestorumque a lo- 
cis paribus excludendorum studio et cum caesurarum 
tum stichicarum tum podicaium legibus et cum aliis 
senariorum elegantiis, quas postea disputatione perse- 
quar, artissime cohaerent. verum illa quam initio ex- 
posui communis regula quasdam exceptiones habet, et 
primum quidem cum quinto senariorum loco iambum 
poeta defugeret, in quinta thesi vocabulorum bisyllabo- 
rum communes . syllabas plus quinquagiens produxit, 
quasi in arsi conlocatae essent, trisyllaborum vero num- 
quam, hypertrisyllaborum, si rccte observavi, quinquiens. 
deinde verba hyperbisyllaba ea quorum paenultima bre- 
vis est, qualia sunt proprius patrius patruus lacrima 
duplicis reprime reciprocus, antepaenultiraam quoque, 
sive ea in thesi sive in arsi posita est, numqüam non 
correptam habent. quorum consuetudinem non mirum 

est quod etiam lacrimandum sequitur in Phaedra 881 
perire lacrimandum suis, quam lectionem o Florentino 
aliisque libris restituit I. F. Gronovius: antea enim hic 
legi solebat perire dum lacrimant sui. dcnique in qui- 
busdam vocabulis notissimum est communium syllaba- 
rum quantitatem quodam poetarum usu ita saucitam fu- 
isse, ut earum aut correptio aut productio legitiraa vel 
etiam constans esset, itaque quod hunc Scneca morem 
plerumque tenuit, id communi regulae minime repugnat. 
sed idem poeta deflexit aliquotiens ab illa plerisque po- 
etis probata consuetudine. qua in re memorabile est 
eum Graeca nomina Ilebrus Cyclas kydra correptis syl- 
labis prioribus extulisse singulis exemplis in Hercule 
altero 19 803 914 in trimetrorum exitu, cum ceteris 
locis omnibus alteram horum nominum quantitatem usu 
receptam tenere mallet. in eadem fabula fibra vocabu- 
lum correpta syllaba priore ter ponitur in senariorum 
exitu, versibus 947 1221 1277, quod qui praeter Sene- 
cam fecerit solum Manilium novi; in Thyeste autem et 
in Oedipo et in Agaraemnone (in reliquis enim fabulis 
non iuveni hoc vocabulum) Semper producta prior syl- 
laba est. neque est indignum mentione quod iam F. 
A. Langius observavit in quaest. metr. p. 25, cum ipse 
Seneca in hisce sex tragoediis, Hercule Thyeste Phoe- 
nissis Phaedra Troasin Medea hanc sibimet legem scrip- 
sisset, ut retro vocabuli syJlabam priorem Semper pro- 
duceret, eundem in Oedipo Agamemnone Hercule al- 
tero iambicam illius adverbii mensuram spondiacae prae- 
tulisso. in Octavia autem nusquam invenitur hoc vo- 
cabulum. quae adhuc disputavimus pleraque omnia ad 
senarios pertinebant: relicum est ut metris lyricis mi- 
nus in hac qnidem re cautionis Senecam adhibuisse di- 

cam. in quibus communes syllabae cum in arsi tum 
in thesi, prout singulorum versuum ratio flagitabat, pro- 
ductae sunt, verum quod Semper non modo in sena- 
riis, sed in qualicumque versuum genere diligentissime 
evitavit, ne quando vocis hyperbisyllabae paenultimam 
brevem habentis antepaenultimam syllabam mutae et li- 
quidao positu produceret, id semel poetam admisisse in 
Hercule altero 195 Cijpria lacrimas Myrrha tuetur, nullo 
modo adducor ut credam. quae lectio quamquam e co- 
dice omnium optimo prodiit, tarnen quia aliuüde quo- 
que in suspicionem venit, ut adparebit cum de versi- 
bus anapaesticis disseram, sino cnnctationo reicienda 
est. sed hoc in illam partem disputationis differam. 

Posteaquam de brevium syllabaram in mediis voca- 
bulis productiono quae necessaria videbantur cxposui- 
raus, pauca de syllabis concursu binarum vocum ex- 
tensis dicenda restant. notissimum est enim cavisse 
plerumque poetas, ne vocabulorum breves vocales ex- 
tremas ante vocem ab sc vel sp vel st littcris incipien- 
tem corriperent. neque vero productiouem earum ad- 
amarunt. et Seneca quidem non nisi bis ea usus est 
in arsi, Herc. 950 quidquid autumnus gravis Hienis- 
que gelido frigidä sputio re/ert, et Phaedr. 1026 omnes 
undique scopuli adstrepunt. sed cum aliis locis Omni- 
bus huius modi et correptiouem et productionem evi- 
tandi certum Studium adpareat (constanter enim voces 
ab il Iis consonarum coniunctionibus incipientes aut syl- 
labas littera vocali longa vel consonante terminatas se- 
cuntur aut initium versus occupant aut ita denique 
conlocantur, ut praegressae vocalis quantitas per ipsum 
metrnm ambigua sit), cumque uulla alia littcrarum 
consonantium copulatio ad producendam vocalem fina- 

lern antecedentis vocabuli vim habeat (Bothio enim 
8ü um illud armate brackia in Oedipo 405 lubenter 
condonamus): ne illis quidem duobus productionis ex- 
emplis satis fidei me tribuere fateor. quorum prius 
me iudice non infeliciter temptavit Withonus Praemet. 
p. 82, scribendo Hiemsque gelido fulgidum spatio re~ 
fett, alterum autem facillimum erat hoc modo decli- 
nare, omnes adtstrepunt scopuli undique. 

vi . 

Sequitur ut de accentu verborum cum numerorum 
ratiouibus exaequando dicatur. quam quidem rem etsi 
non ignoro perquara lubricam esse atque eam , de qua 
qui rei metricae vel in primis gnari sunt magno opere 
inter se dissentiant, tarnen praetermittere non possum, 
quippe quae ad perspiciendam Senecae artem et ad 
munus criticum in eius tragoediis administrandum ne- 
cessaria sit. sed huius poetae consuetudinem ut quam 
possum accuratissime explanabo, ita aliis rebus quae 
ad totam quaestionem pertinent me abstinebo : de quibus 
etiam si Vellern plene iudicare, non possem. 

Senariorum igitur iarabicorum Senecae longe maxi- 
maui partem in voces iambicas vel pyrrhichiacas exire 
multi sunt qui animadverterint. quarum vocum gene- 
ralem frequentiam recte me ita definiturum puto ut, 
cum prima fabula senarios mille et quadraginta duos 
contineat, ex his circiter octingentos et octoginta bisyl- 
^abis istius inodi vocibus terminatos esse similemque in 
r eliqui8 fabulis proportionem deprehendi dicam. rursus 
autem ex illo quem indicavi trimetrorum in vocem bi- 
s yllabam desinentiura numero plus trecenti quadraginta 

ita conparati sunt, ut proximo quoque ante sextum 
pedem loco item bisyllabam vocem spondei mensura 
conprehensam habeant ideoque in binas bisyllabas ex- 
eant; cum ceteri plerique certas quasdam hyperbisyl- 
labarum vocum formas, de quibus postea videbimus, 
recipiant. quae omnia quam causam haberent recte 
vidisse mihi videntur Henricus Weilius et Ludovicus 
Benloevius in libro quem de sermonis Latini voculatione 
conscripserunt, p. 76: quibus quae Petrus Langenus in 
aunalium philologicorum tomo LXXVIIII p. 52 opposuit, 
haec tantum abest ut illorum sententiam refellant, ut 
conprobent. dicunt igitur illi curasse Senecam, ne 
duos senarii pedes extremos vocabulorum incisione in- 
terrumperet, sed ut consociatis quoad eius fieri posset 
et vocabulorum et versuum pedibus numeri iambici 
naturam isto loco magis in aures inpingeret. neque 
mihi dubium videtur quin hoc Studium, ut ipsi Weilius 
et Benloevius p. 247 coniecerunt, cum Graecorum tra- 
gicorum imitatione quadam, sed nimia cohaereat. sed 
haec melius intellegentur cum reliquos quoque senario- 
rum exitus descripsero. itaque praeter voces bisyllabas 
nullam vocabulorum formam in trimetrorum fine saepius 
inveniri cretico observavit iara F. A. Langius quaest. 
metr. p. 25. idemque recte animadvertit vocum illarum 
cretici mensuram aequantium longe plurima exempla 
ita conparata esse, ut a vocali incipereut, cum ante- 
cedens vox aut vocali aut m littera terminata esset, 
hoc modo, promissa occupet, ostendam inferos. nec 
nisi raro pro tanta senariorum multitudine tales exitus 
inveniuntur, voces amove, penates Labdaci, acies lumi- 
num. verum in causam huius rei inquirentem Langium 
prorsus fefellit opinio. qui elisionis illius ante voces 

creticas frequentiam ita explicandam putavit, ut magno 
opere Senecam studuisse diceret, ne senariorum quinta 
thesis quoad fieri posset umquam accentu vocabulorum 
carcret: qui in verbis amissione ultimae vocalis decur- 
tatis cum posset retrahi, ob illam ipsam causam con- 
8ulto non retractus esset, qualem legem si statuisset 
sibi poeta, ei hypermonosyllaba tantum vocabula ante 
voces creticas evitanda fuisse adparet. sed non fre- 
quentiores tales trimetrorum exitus sunt, vis ignium, 
du.c impiu8. atqui bis illa quam Langius invenisse 
sibi visus est accentus lex nullo modo obstitit. döinde 
praeter voces iambicas et creticas non numquam eae 
quoquc, quae epitriti tertii mensura conprehensae sunt 
aut in hunc pedem exeunt (alias enim quae rariores 
etiam sunt taceo) senariorum finem occupant: quod 
quotiens iit, quinta thesis accentu vocabulorum num- 
quam non destituta est. his igitur argumentis, quae 
augeie poteram si necessarium vjsum esset, illam Langii 
observationem per se rectissimam ex alia causa sus- 
pcnsam esse patet. neque eam difficile est eruere. 
etcnim cum Oraecorum tragici, id quod longe notissi- 
mum est, fere cavissent, ne ante quintam arsin tri- 
mctri iambici vocem hypermonosyllabam longa syllaba 
terminarent, qua verborum dispositione duriorem nume- 
rum lleri perspicuum est, hanc Seneca legem consolita 
in imitatoribus diligentia ita tenuit, ut etiam monosyl- 
labam vocem isto loco senarii plerumque evitaret. sed 
idem quia, ut infra videbimus, et iambum a quinto 
pede senarii excludendum neque anapaestum temere et 
quavis cöndicione admittendum putavit, brevi syllaba 
vocabulum ante quintam arsin finire (quod quidem 
Graeci non habebant cur defugerent) non potuit. qua- 

propter vocibus creticis, quas omnino a trimetrorum 
exitu prohibere et propter earum in sermone Latino 
frequentiam Don potuit et ut vitaretur artis ieiunitas 
noluit, cum hoc certe temperamento fere usus est, ut 
earum cum praecedenti voce per synaloepham con- 
iunctione duritiam numeri quodam modo mitigaret. 
quod re vera ita esse septenarii quoque trochaici con- 
probant. in quibus cum item Seneca Graecorum vcsti- 
giis tragicorum insistens hanc sibimet legem scripsisset, 
ut ante ultimam dipodiara non modo vorbum hypcr- 
monosyllabum, sed ne monosyllabum quidem longa syl- 
laba terminaret (brevi autem uti ob alias causas nc- 
quiit), eam legem non nisi bis migravit, in Phaedra 
1206, rapite in altos gurgites, et in Oedipo 223 ita 
ut numeri tarditas vocalium coitu delitesceret, auditu 
horrida. quis enim dicet hic quoque curasse Senecam, 
ut sexta thesis accentum vocabulorum haberet? haec 
paullo enarratius tractavi, ut plenius intellegeretur qui 
factum esset quod initio huius disputttionis observavi- 
mus, ut omnium longo frequentissimae in exitu sena- 
riorum voces bisyllabae essent. cum eisdem autem nu- 
meri iambici rationibus cohaeret quod diccndum restat, 
quod rarissime binae voces monosyllabae in finem tri- 
metrorum admissae sunt, notavi haec exempla, quid hic 
. Phoen. 234, et hinc ibidem 495, et hic Phaedr. 713, 
ad hos Tro. 42. nam ausus est in Hercule priore 1162 
et in altero 939, quis est ibidem 1206 et 1351, sat est 
in Tro. 56 475 et in Herc. alt. 870 1354 1826 1858, vix 
possunt in eodem numero referri, quibus oxemplis ver- 
bum substantivum cum antecedenti vocabulo tamquam 
coaluerit. 

Venimus ad proximum a fine locum senarii, in quem 

iam antea breviter oratio incidit. eo igitur loco voca- 
bula spondiaca et anapaestica et molossica et choriam- 
bica et quae ionici a minori mensura conprehensa sunt 
saepissime conlocantur in ultima syllaba acuta; multo 
rariu3 ea quae epitritum primum aequant, qualium vix 
quinquaginta exempla in his tragoediis inveniuntur; ra- 
rissime denique longiora vocabula ea quae in choriam- 
bum excunt. quorum vocabulorum singula exempla sub- 
scripsi, ut perspicuitati consulerem: 

caelüm tenent 

superös refert 

^ . laxatür dies 

, prairipiet patri 

dlienum Jovem 

lacMorum moras 

(securigerd manu). 

in eorum autem verborum numerum quae mensuram 
ionici a minori habent, simul paucissima ea veniurft, 
quae, quamquam Bacchium ipsa referunt, cum prae- 
gressa brevi vocula monosyllaba tarn arte cohaerent, 
cum ea ut in illius pedis mensuram quasi coalescant. 
qualia sunt Herc. 56 in apertö iacent, Phoen. 330 et 
amoris pii; ad quae infra disputatio recurret. omnia 
autem illa de quibus dixi vocabula proximo ante finem 
loco senarii hac paene constanti condicione posita sunt, 
ut ipsum finem vox iambica teneat. a qua condicione 
liberi sunt primum quattuor illi versus, in quorum pe- 
dem ultimum binas voces monosyllabas intrasse paullo 
antea memoravimus. deinde eodem loco vocabulum iam- 
bicum admissum est ante vocem quadrisyllabam semel 
in Octavia 835 nec capit clementiam, bis in Phoenissis 
191 et 206, sexiens in Hercule altero 804 1273 1380 

1389 1485 1650, cum in reliquis fabulis omnibus ne 
unum quidem huius modi exemplum extet. , 

Eadem autera condicio qua voces spondiacae et ana- 
paesticae longioresque in proximum ante finem locura 
intrarunt praeter accentus leges, ad tertium a fine lo- 
cum pertinuit: quo voces iambicae fere non nisi ita ad- 
mittuntur, ut et paenultimum locum spondiacae vel 
anapaesticae et ultimum iambicae eadem omnes oxyto- 
nesi elatae occupent hoc modo, minds vultü gerens, 
levern populü metum. a quibus exemplis non multum 
differunt quae in quinto pede binas voces monosylla- 
bas habent, veluti haec, dum prior , quo vis, eo, et, 
tudm mortem aut meam. sed talia quoque inveniun- 
tur, nimis saeva impero, scelus sceleri ingerit, diu cur 
innocem; qualem licentiam in Hercule, ut huius me 
fabnlae finibus contineam, septiens sibi indulsit poeta, 
cum in eadem tragoedia amplius quinquaginta exemplis 
voces iambicas ita conlocaret, ut a binis vocibus exci- 
perentur item oxytonis. unde qua sibi ratione illud 

i 

licitum putaverit facile perspicitur. porro quod eodem 
loco senarii vocabula proceleusmatici vel quarti paco- 
nis mensura conprehensa in prima syllaba et in ultima 
poeta acuit, id ex communi poetarum consuetudine 
factum esse neque uila excusatione egere constat. at- 
qui ne haec quidem fere aliter ponuntur nisi ita, ut 
sequantur binae voces oxytonae, hoc modo, fäcinorum 
laudem precor, mimoridm revocdt nota. rarissimi enim 
tales senariorura exitus sunt, sönipedes mente exciti in 
Phaedra 1082, cineribüs Polyxena in Troasin 195; 
qualium quinque praeterea exempla repperi in Herc. 
alt. 1756 1823 et in Octavia 103 442 630. sed in hoc 
numero recte insuper haec duo numerabimus, Thy. 415 

Fulgore non est quod oculos falso auferat, et Oedip. 
766 sed animus contra innocens, ubi quod oculos et sed 
animus pro singulis vocibus sunt, inter utrumque autem 
genus tamquam media haec sunt, Peiopiai pars est 
domus iu Thy. 641 , Ddnaides nota est satis in Tro. 757, 
scMeribits tutum ist iter in Agara. 115. ceterum extra 
eum locum senarii eundem horum vocabulorum accen- 
tum perraro observavi, quater in exitu trimetrorum, 
Med. 266 machinatriv fäcinorum, Herc. 408 omnis me- 
moria, item Oedip. 847 et Med. 268; semel in septe- 
narii trochaici initio, Ddnaides, coite in Med. 749. con- 
tra altero in tertia a fine syllaba accentu eius inodi 
vocabula praedita sunt Oedip. 240 Functi dn^Hbus regis, 
ibidem 768 818 937, Med. 556 Memoria nostri. 

Ipsi vero tertio senarii pedi nulla umquam vox ita 
inmissa est, ut acueretur praeter linguae consuetudinem, 
nisi quod nescio verbum accentum rhythmicum ter in 
media syllaba habet, Phaedr. 1019 nescio quid onerato 
ainuy Oedip. 334 Pudet deos nescio quid^ Herc. alt. 752 
Urit lues nescio qua. quibus exemplis utrum inusita- 
tiorem hunc accentum probem an nescio verbum per 
syuizesin spondei mensuram adeptum esse dicam dubito. 

Jam ut ad priorem partem senarii veniamus, in se- 
cundum pedem vocabula iambica ea potissimum con- 
dicionc intrarunt, ut in prirao pede vocabulum item 
oxytonum praecederet. multoque rariora ea exempla 
sunt, quibus haec binorum oxytonorum continuitas de- 
clinata est. in ipsum autem senarii initium omnium 
saepissime vocabula spondiaca admissa sunt, rarius, sed 
ut et ipsa satis frequentia essent, iambica et anapae- 
stica. his autem postremis recte talia quoque adnu- 
merabimus, Bene habdt Herc. 1035 et Oedip. 998, Fer 

opim Phaedr. 726, et similia Thy. 221 322 324 758 
Tro. 686 Herc. alt. 419 1821 (si recte hie legitur Ubi 
enim negata est), deinde voces dactylicae in media 
syllaba acutae reperiuntur Herc. 995 Vulntre relicto, 
et 1163 Hercule reverso, item Thy. 85 486 741 891 
Plioen. 52 283 Phaedr. 148 697 1077 Tro. 204 808 809 
1101 Med. 706 Agam. 509 660 918 993 Herc. alt. 273 
1263 Octav. 146 638 789. quibus exemplis vix viden- 
tur quattuor ea adicienda esse , ubi nescio in senariorum 
initio positum est, Herc. 1148 Nescio quod animus, item 
Thy. 267 Herc. alt. 718 745. nam in eis quidem nihil 
inpedit quo minus nescio in spondeum abisse dicamus. 
sed vocis trochaicae in senarii initium admissae ad 
modum memorabile est unicum exemplum extare in 
Oedipo 263 Qnidquid ego fugi. nam quod Herc. alt. 
49 legebatur, Unde retro nemo , in recentioribus editio- 
nibus Florentini codicis huic lectioni cessit, Unde omne 
retro est. verum ne ea quidem ullo modo mihi placet: 
cuius artificiosam magis quam veram explicationem J. 
F. Gronovius portulit. itaque fortasse poeta sie scrip- 
8i t, inde ad hunc orbem redi, Nemo unde rediit. tri- 
brevis denique vocis in media syllaba acutae item unum 
quidem exemplum est in Medea 924 Aninie, parandum 
est. sed hoc J. F. Gronovio debetur, non poetae. hunc 
ipsum autem e librorum memoria facile perspicitur ita 
scripsisse, ultimum, agnosco, scelus Animo parandum est. 

Rostat ut duos senarios adferam, quos intolerabili 
accentus vitio laborare iam Bothius intellexit. et Medeae 
quidem versus 267 cum pessime vulgo sie ineiperet, 
Cui feminea nequitia, ab illo transponendis verbis rec- 
tissime ita sanatus est, Feminea cui nequitia. sed in 
Herc. alt. versu 1794, qui similiter deformatus est, 

Pelex super sum, supplicia de qua exigat (pro hoc autem 
verbo in Florentino est expetat) non possum adprobare 
quod idem Bothius proposuit, Pelex supersum: digna 
8upplicia expetat; quae sententia rationi totius loci pa- 
rtim convenit. ego autem non mihi videor temerarius 
esse cum fortasse a manu poetae haec prodisse dico, 
Pelex sitpenum: pelicis cladem expetet. 

Senariornm vero iambicorum huic quam tractavimus 
arti prorsus ea respondet, qua septenarii trochaici ela- 
borati sunt, quam tarnen eo brevius potero absolvere 
quo rarius in Senecae tragoediis hoc versuum genus 
est. quod si crebrius inveniretur, non dubito quin 
paullo maior esset eius in accentuum ratione varietas. 
sed generalem poetae consuetudinem etiam ex parvo 
numero versuum cognoscemus. itaque septenarii quo- 
que plerique in voces iambicas desinunt; easque voca- 
bula spondiaca anapaestica molossica choriambica ante- 
cedere solent. neque spondiacarum vocum vel ana- 
paesticarum binis iambicis interpositarum exempla de- 
sunt. hasce igitur formas septenariorum exitus habent, 
vastum wäre, thalamös novos, törpentes lacus, Taena- 
rei apecus , novd nutum nece, trucem fremitum dedit. 
iam ut ad priorem septenarii partem quae est ante cae- 
suram, transeam, penthemimeris iambicae primus tan- 
tum pes vocem oxytonam eamque vel spondei vel ana- 
paesti mensura conprehensam recepit hoc modo, Pal- 
lidi | fauce* Avemi, Supplicü \ animae remüsü (Med. 
743). ipse autem creticus qui penthemimeri iambicae 
praemissus initium septenarii efficit, formam vicariam 
eam recipit quae paeonem quartum refert (Ddnaides \ coite) 
aut e duobus vocabulis constat quorum prius monosylla- 
bum est, alterum iambicum in posteriore syllaba acu- 

tum (Nunc meü \ vocata sacris) aut ita denique forma- 
tur, ut vocem trochaicam vel tribrevem vocabulum mo- 
lossicum sequatur in prima et in ultima syllaba acutum 
perque creticum et penthemimerin iambicam continua- 
tum (Törpor in \ sedit per artus, Geniina Par \ nassi 
nivalis), nam de cretico cretica voce conprehenso de- 
que eius aliis quibusdam formis, in quibus accentus 
vocabulorum cum rhythraico congruit, nobis non esse 
disputandum adparet. 

Ultra septenarios autem trochaicos hac disputatione 
non progrediar. etenim ea tantum persequi mihi pro- 
posueram, unde et artem poetae adumbrare et quaedam 
rei criticae adiumenta subministrare possem. reliquo- 
rum autem metrorum in accentu vocabulorum aut ob- 
servando aut neglegendo non tarn certa norma est. ne- 
que vero ullum illius cum ictu rhythmico exaequandi 
Studium in dimetris anapaesticis et in dactylicis tetra- 
metris conparere videtur. ex illa autem expositione mea 
hoc, puto, perspicuum est, in Senecae senariis septena- 
riisque minores accentuum licentias esse quam in eis- 
dem Plauti versibus. idemque de Phaedri trimetris Pe- 
trus Langenus adfirmavit in musei Rhenani tomo XIII 
p. 197. itaque non satis recta ratiocinatione Guilelmus 
Corssenus usus est in libri sui nuper editi tomo altero 
p. 410. qui cum id studeret, ut accentus vim in poe- 
tarum Latinorum versibus iambicis et trochaicis magis 
magisque auctam esse ostendcret, huic tarnen observa- 
tioni unius Senecae tragoedias repugnare contendit. ad 
quam ille opinioncm eo pervenit quod diversis harum 
fabularum partibus pari numero senariorum ad calculos 
vocato omnia accentus grammatici cum ictu pugnantis 
exempla generaliter conputavit. at illud non quotiens 

factum esset, sed quibus versäum locis quibusque con- 
dicionibus, inquirendum erat. 

VII 

Quoniam autem senariorum iambicorum trochaico- 
rumque septenariorum artem superiore capite ab una 
certe parte tractavimus. nunc eorundem versuum na- 
turam describere ita pergemus, ut de ipsis pedibns me- 
tricis quales quibus rationibus admissi sint exponamus. 
atque in senariis quidem illud quo permultae de pro- 
sodia observationes nitebantur, hoc est, quod Seneca a 
sedibus paribus non modo spondeum, utGraeci, verum 
omnes etiam alios pedes exclusit praeter ipsum iambum 
et qui secundo certe et quarto loco eius vicem saepis- 
sime tenet tribrachum: unde paucos senarios, veluti 
Med. 517, corruptos e libris prodisse patet. sed ne tri- 
brachus quidem a quavis condicione Über est. fere enim 
curavit poeta, ut arsis solutio in uno vocabulo fieret. 
raroque in eam quarto senarii loco binae voces admit- 
tuntur, quae quam arte inter se cohaereant plerumque 
iam ab accentuum ratione, de qua satis antea dictum 
est, perspicitur. pertinent huc quae sunt in Herc. 56 
Et sacra dirae mortis in aperto iacent, in Phoen. 330 
magister iuris e"t amoris pii, in Thy. 20 faciat et in- 
ausa audeat, item Phaedr. 501 Oedip. 61 330 622 969 
Tro. 682 981 987 1001 1158 Agam. 884 Herc. alt. 1441 
Octav. 501. quod vero Herc. alt. 981 in editionibus le- 
gitur, Et quidquid aliud restitit. ab Ulis tarnen Coniux 
redisti, id falsum esse vel hinc intellegitur, quod quae 
solutae quartae arsi vocabula inmissa sunt, gravi inter- 
punctione divelluntur. neque vero illud Florentinus 

praebet, sed hoc, aliud cessit. itaque ut expleatur ver- 
sus, aut quod I. F. Gronovius poetam scripsisse coniecit, 
ce88Ü. et ab Ulis tarnen, recipiendum est, aut quod 
Bothius proposuit, cessit. a bellis tarnen. 

Ad inpares autem senarii locos ut transeam, in 
prima sede louge frequentissimi spondeus et anapaestus 
sunt, sed anapaestus plerumque aut uno vocabulo fit 
aut duabus vocibus ita formatur, ut altera anacrusin, 
arsin altera teneat. multo plus offensionis recte puta- 
tur is anapaestus habere qui e binis vocabulis constat 
quorum prius in media anacrusi finiatur. quales ana- 
paestos a Plautina arte abhorrere adfirmavit Fridericus 
Ritschelius in praefatione Mil. glor. p. XXII, eisdemque 
Phaedrum fere abstinuisso Langenus aniniadvertit in 
mus. Rhen. t. XIII p. 202 et 203. verum Seneca qui- 
dem primo senariorum loco carere hac licentia noluit. 
cuius licentiae decem exempla iam superiore capite cum 
de vocabulis anapaesticis in senariorum initio positis 
disputabam, ob aliam causam attuli, quae hic repetere 
nolo. praeterea autem huc pertinent Quod uterque fa- 
ciat (ita enim Florentinus) in Thy. 272, ibidem 743 et 
1048 Per utrumque et Quis inhöspitalis , hisque simil- 
lima Herc. 48 236 661 699 793 978 1187 Phoen. 110 
383 449 461 489 551 575 Phaedr. 108 119 168 539 
569 948 Oedip. 361 379 680 1022 Tro. 179 609 940 
986 1064 Med. 43 Agam. 279 Herc. alt. 372 548 Octav. 
844. atque adeo ex ternis vocabulis anapaestus non 
numquam conpositus est, Herc. 66 247 1341 Nec in 
ästra, Nec ad omne, Sed et äle, item Thy. 748 Phoen. 
255 370 394 577 Med. 285 Herc. alt. 963 et 1808, quo 
versu recte I. F. Gronovius emendasse videtur Ut et hoc 
daretur. spondeo autem anapaestoque in prima sede 

senarii rariores iambus et dactylus sunt, atque dactyli 
quidem arsis in tanto trimetrorum numero semel in duas 
voces divisa est Oedip. 263 Quidquid ego fugi^ quem 
locum iam superiore capite propter accentus insolentiam 
notavimus. porro tribrachi in senarii initio positi vix 
quadraginta exempla inveniuutur; nec umquam soluta 
arsis e duabus vocibus conposita est. proceleusmaticus 
denique, quem ab aliis senarii locis ars poetae prorsus 
exclusum esse voluit, ne in primam quidem sedem plus 
quam undeviciens admissus est. quorum exemplorum 
unum in verbo quinque brevium syllabarum fit Phaedr. 
1275 Patefäcite acerba., ad reliqua autem quamquam , 
plures Seneca voces adhibuit, idem tarnen in omnibus 
duas sibi observandas esse leges existimavit, alteram 
hanc, ut verborum incisione a binis syllabis prioribus 
posteriores binas seiungeret (cuius rei causam in accen- 
tuum rationibus sitam esse Ritschelius docuit in prol. 
Plaut, p. CCLXXXV1I1I), alteram hanc, ne rursus po- 
steriores syllabas quae solutae arsis sunt simili verborum 
incisione distraheret, sed ut una voce conprehenderet, 
veluti Thy. 289 Niri cdpere vellet, Phaedr. 164 Scelus 
äliqua tutum, Tro. 945 Vide ut dnimus ingens, quibus 
plane respondent cetera exempla Phoen. 44 221 352 
Tro. 36 168 413 457 572 1146 Med. 488 670 Agam. 
280 Herc. alt. 1743 Octav. 118 120. 

Progredior ad tertiam sedem senarii. in qua prin- 
cipatum, ut ita dicam, spondeus tenet. quo quod 
multo rarius iambus usurpatur, id hanc causam habet, 
quod hoc pede tertium locum occupante minus stabilis 
versus est. atque tunc potissimum eius decursus paullo 
levior pro trimetro tragico fit, quem graramatici dicunt 
spondeorum alternatione insignem esse, cum et primae 



Digitized by 



49 

sedi et tertiae simul iambus inmittjtur neque hano in- 
firmitatem gravior aliqua interpnnctio cum cacsura in 
medio pede tertio coniuncta quodam modo obscurat. 
quod recte quidem Bothius perspexerat, sed idem in 
damnandis eius modi versibus niraius fuit neque tarnen 
ubique sibi constitit. veluti Herc. 3^0, qui versus sie 
procedit, Riget superba Tantalis luctu parens, cum 
Grotius ad marginem exemplaris sui adscripsisset 
superbo, id Bothius in adnotatione (Badenum enim qni 
lianc coniecturara adeo in ordinem reeepit non curo) 
cupide arripuit, quia et elegantius esset et versum 
„TpayixwTspov" redderet. verum Grotii opinionem iam 
J. F. Gronovius recte, etsi fortasse non satis perspicue, 
refutaverat: quem non, ut Bothio visnm est, ratio fugit, 
cum verba Tantalis parens quam vim haberent nisi 
superba adiunxisses, parum se videre diceret. quae 
enim v. 385 sententia prolata est, Sequitur superbos 
ultor a tergo deus, ea uberius etiam sequentibus versi- 
bus explicatur euuraerandis hominum exemplis qui 
suapte superbia in acerbitates ineurrerint. ergo super- 
bam vocari ipsam Nioben plane necesse erat, minus 
etiam causae Bothius habuit cur eiusdem fabulae ver- 
sum 619 An ille domitor orbis et Graium decus in 
suspicionem adduceret. tales enim senarii ut raro in- 
veniuntur, ita minime prorsus evitati sunt neque propter 
hanc unam causam sollicitari debent. multo vero magis, 
licet primam sedem spondeus occupet, versus debilita- 
tur cum tres voces trochaicae nulla orationis institione 
diremptae deineeps sese excipiunt. quam quidem rem 
etsi iterum Bothius laudandus est quod perspectam 
habuit, idem tarnen temere fecit quod senarios isto 
modo incedentes a Seneca prorsus abiudieavit. quales 

4 

versus ut rari ita certi sunt his exemplis, Herc. 454 
Num monstra saeva Phoebus aut timuit ferasf (quem 
ad moduin scriptum est in Florentino), Oedip. 842 
Nec VUT8U8 iste vultus ignotus mihi, ibidem 978 Rigat 
ora foedus imber, et 1009 Et haeret ore prima voa 
(quam lectionem optimorum librorum Florentini et Me- 
lissei auctoritate firmatam ipse Bothius tacitus recepit). 
hisque exemplis simillima alia sunt Phaedr. 465 688 
909 (quamquam lenissima hic est a Bothio prlata ver- 
borum transpositio ) 1232 Tro. 8 Med. 431 730 Agam. 
277 278 Herc. alt. 735 Octav. 114 115. itaque ne in 
Herculis quidem versu 592 0 Iuris alme rector et caeli 
decus, satis causae erat cur Bothius Iuris almae ex 
editione Caietani reponeret. quamquam versum hac 
lectione stabiliri concedendum est. atque hoc plerum- 
que fit, cum tres isto senarii loco voces bisyllabae 
ponuntur continuae, ut inter primam et tertiam trochaei 
mensura conprehensas media intercedat vox spondiaca 
mole atque gravitate sua versum conroboratura. sed 
latius etiam fuga numeri trochaici patuit. etsi enim 
minorem certe molestiam tales versus habent, in quibus 
terni trochaei sunt continui, sed non Uli trochaicis 
omnes vocibus inclusi, veluti Herc. 47 650 Efregit 
ecce Urnen inferni Jovts, Memorare cogis acta: tarnen 
ne eos quidem crebro Seneca sibi admittendos putavit. 
qualium similes erant Thy. 674 et Phaedr. 668, quibua 
supra cum de elisione disputabam verborum traiectio- 
nem adhibui. praeter spondeum et iambum tertia se- 
narii sedes dactylum adscivit. in cuius tarnen arsin 
binae voces non admissae sunt nisi bis terve, et pri- 
mum quidem in Thyeste 415 Fulgore non est quod 
oculos /also auferat, quo versu verba quod oculos tarn 

arte cohaerere ut tamquam in unam vocem paeonicam 
coaluerint superiore capite 'demonstratum est. nec plus 
offensionis alterum in eadem fabnla 640 exemplum 
habet, Non quaero quin sit, sed uter. verum Agam. 
795 Senecam nego scripsisse, llic Troia non est. Ubi 
Helena est, Troiam puto, cum facillimo negotio et 
duriorem hanc dactyli rationem vitare et ei nomini, in 
quo primaria vis est sententiae, ab accentu quoque 
gravius pondus addere posset hoc modo, H6lena ubi est, 
Troiam puto. rarior dactylo in hac sede tribrachus 
est. sed temere Bothius ad Herc. 1005 contendit vix 
usquam in iambicis senariis tragicorum tertio loco hunc 
pedem inveniri. qui in sola Hercule, ut huius me fa- 
bulae finibus contineam, duodeciens vel etiam saepius 
occurrit, versibus 63 229 275 375 409 425 688 736 
963 1005 (ubi Bothius, ne tribracho locum concederet, 
elegantissiraam Florentini lectionem sprevit) 1043 1255. 
sed unicum omnino exemplum ita conparatum est, ut 
soluta arsis e duobus vocabulis constet, Oedip. 766 
Superi inferique. sed animus contra innocens, quem 
et ipsum versum iam superiore capite memoravimus. 
qualem senarium fecit philosophus quoque Seneca, Non 
quare et unde, quid habeas, tantum rogant. etenim, 
ut id hac occasione commemorem, qui in illius epistu- 
larum moralium lib. XVIII 4 11 et XVII1I 6 14 et in 
eiusdem de morte Claudii <ludo VII 2 insunt senarii 
iambici, hi in multis atque singularibus rebus cum 
Senecae tragici trimetris consentiunt' neque eorum ulli 
legi repugnant: unde eadem utrumque arte usum esse 
adparet. nemo enim philosophi corruptum illum ver- 
sum opponet, Bette moritur, quisquis moritur, dum 
lucrum facit. quem recte fortasse emendavit Langius 

in quaest. metr. p. 28. sed ad propositum redeo. 
superest enim, ut anapaesti tertium locum tenentis 
condicionem exponain. eum igitur Seneoa memor ut 
videtor Graecorum tragicorum in admittendo hoc pede 
severitatis, non sibi indulsit nisi in vocibus quadrisyl- 
labis qnao paconis tertii mensuram habent, ut Herc. 
332 Urbis regens opulenta TJiebanae loca. sed vel sie 
ad modum modeste anapaesto usus est; cuius reliqua 
exempla sunt Thy. 759 1063 1100 Phoen. 166 312 
604 625 Phaedr. 425 1039 1235 Oedip. 5l7 776 792 
Tro. 307 494 516 631 904 942 1148 1172 Med. 676 
897 911 912 949 Herc. alt. 405 715 (hic enim Floren- 
tinus Quis tarn impotens, miseranda) 1319 1737 Octav. 
708 737. haec autem lex neglecta est in solius Octaviae 
versu 447, ubi duo vocabula quamvis arte inter se con- 
iuneta in anapaestum admissa sunt, Aetate in hac satis 
esse comilii reor. 

Quinto denique loco senarii spondeus et anapaestus 
regnant. sed anapaestus ut maiorem hic quam tertio 
loco libertatem habet, ita multo severioribus condicioni- 
bus quam in prima senarii sede adstrictus est. qui cum 
longe saepissime in singulis vocabulis conclusus sit, bi- 
nae eum voces numquam faciunt nisi ita, ut altera 
anacrusin, arsin altera teneat. accedit quod eae ipsae 
voces tantum non constanter per synaloepham inter se 
coniunetae sunt: unde rutsus illud conprobatur quod 
capite superiore de caesurae podicae ante quintam se- 
narii arsin obscurandae ratione exposui. e binis autem 
voeibus illis quac admitti in anapaestum solent, prior 
pleruraque ab ipsa huius pedis anacrusi ineipit hoc 
modo, pertinax animo abnuet, regia* egone ut faces. 
multoque rarius vocabulum per sedes quartam et quin- 

tarn continuatum est, veluti Herc. 310 358 Thy. 678 
magnanimi Herculis, exitium ac lue 8, super stitio inferum. 
iam enumeranda ea exerapla sunt, quibus binae voces 
per synaloepham non coniunctae anapaestum faciunt. 
huc autem vix talia pertinent, mala sitmea, non satis 
est adhuC) vetus est malum Thy. 1088 Phoen. 354 Tro. 
43, et huius modi cetera Oedip. 970 (ubi recte Bothins 
ex editionibus veteribus quam satis est furit) Med. 126 
Herc. alt. 246 481 Octav. 452; in quibus verbi substan- 
tivi formae monosyilabae cum praegresso vocabulo bi- 
brevi in voces anapaesticas quasi coaluerint. sed quae 
vere observationi nostrae adversentur paucissima haec 
exempla sunt, caret Hercule Herc. alt. 406, ibidem 757 
feror obruta, et 1847 dar et Hercules , Octav. 393 genus 
impium. his autem exemplis num quinque ea addam, 
in quibus anacrusis non ab integro vocabulo incipit, 
sed cum praecedenti arsi quarta cohaeret, dubito. quae 
cum memorabile sit omnia in solo nescio verbo fieri, 
huius verbi synizesin i 1 Ii licentiae praelatam esse mihi 
similius veri videtur, Herc. 1147 nescio quod mihi, 
Phaedr. 858 ntscio quid tegunt, item Oedip. 925 Med. 
917 Herc. alt. 1346. porro iambum, quem post Bentleii 
et Ritschelii observationes Langius in quaestionibus me- 
tricis exposuit a plerisque Romanorum poetis quinto 
trimetrorum iambicorum loco cum cautione pro spon- 
dco positum esse, Seneca, ut multi iam animadverte- 
runt, non sibi indulsit nisi sex exemplis.. Thy. 115 
Phoronides, Med. 512 Pkoebi nepotes Sisyphi nepotibus, 
ibidem 709 Promethei, Herc. alt. 804 Capkarides, Tro. 
195 Polyxena, et 1080 cuius e cacumine. quae unde 
omnia excusationem habeant, facile perspectu est. in 
sexto tarnen exemplo vehementer Langius quaest. metr. 

p. 24 offendit idqne nisi e glossemate in fastigio vocis 
locuni inrepsisset summae tan tum scriptoris neglegentiae 
tribuendum esse censuit. verum hoc quoque exemplum 
una cum reliquis primariam ab ipsa mensura sua ve- 
niam habet, qua si quis parum contentus est, cum ce- 
teris exemplis aliae insuper defensiones paratae sint, is 
liceutiao causam a variandae orationis studio deduccre 
poterit. nam versu 1069 scripserat poeta cuius e fasti- 
gio; quae verba tarn brevi intcrvallo rcpetere non apte 
potuit. huius vero iambi in quinta scde condicionis si 
novissimus editor Octaviae Franciscus Ritterus conscius 
fuisset, neque versu 780 Raphelengii coniecturam re- 
cepisset, tectis miles excubat ducitt (quam qui tenet, 
cum Bothio sie verba traiciet, excubat miles ducis) , ne- 
que v. 447 consili reor scripsisset, ubi didueta forma 
comilii necessario servanda est. eadem denique est dac- 
ty Ii in quinta sede raritas. qui pes quater fit vocabulis 
quae proceleusmatici vel quarti paeonis inensuram ha- 
bent senariorum h'nem tenentibus, Herc. 408 Oedip. 874 
Med. 268 266 omni* memoria, aneeps memoria, famae 
memoriast, machinatrix fdeinomm. , 

Iiis autem quae de senariorum arte in pedibus me- 
tricis conspicua exposui, iam addendum illud est, quod 
Seueca, cum longarum solutionem syllabarum paullo 
saepius sibi indulsisset quam quae in mnltis rebus eius 
uorma erat Graecorum recentior tragoedia, idem tarnen 
in copulandis pedibus trisyllabis summa opera curavit, 
ne quando anapaestus cum praecedenti sive tribracho 
sive daetylo cohaereret. cui regulae qui obstarc videa- 
tur versus nullus e6t praeter Thyestis 1052 Sceleri 
modus debetur ubi facias scelus. atque haec causa, fait 
cur supra, cum de synizesi disputabam, facias illo versu 

du ab us syllabis longis dictum esse contenderem. cuius 
quidem opinionis tamquam patronum Lachmannum habeo, 
qui in comm. Lucret. p. 130 inter exempla quibus % 
litteram pinguiorem factam esse ante vocalem natura 
longam doceret, illum quoque Senecae versum rettulit, 
facias spondeum esse dixit. quod verbum cor ana- 
paestum facere nequeat quamquam non adiecit vir 
summus: quo tarnen alio argumento niti potuit? 

Iam ut tota horumtrimetrorum ars plene cognosca- 
tur, quae de legibus caesurae observavi adferam, sed 
quam potero brevissime, cum multa videam a Langio 
in quaest. metr. p. 26 occupata esse, legitima igitur 
in Senecae quoque senariis caesura semiquinaria est. 
saepe autem et haec et semiseptenaria in eodem versu 
coniunctae reperiuntur: quarum utra gravior sit, ex 
orationis contextu fere intellegitur. neque raro semi- 
soptenaria ita praevalet, altera ut podicae tantum modo 
caesurae vicem obtineat, veluti Herc 433 Imperia dura 
tolle, quid virtus eritf perraro autem haec caesurarum 
ratio eo disturbatur quod proximus post semiquinariam 
locus vocem monosyllabam recipit constructionis vinculo 
cum praegressis vocabulis coniunctam. cuius licentiae 
* nunc unum mihi exemplum promptum est in Phoen. 
213 quidquid potent Auferre cuiquam mors^ tibi hoc 
vita abstulit, cui versui aliquid excusationis ab anti- 
thetis paratum sentio. nam in Herc. alt. 47 libri vari- 
ant. ab elisione autem paullo plus veniae habet Phaedr. 
668 Respersa labe nutta et intacta, vel potius Respersa 
nulla labe, quam verborum transpositionem supra com- 
mendavimus. cuius exempli simillimum alterum est in 
Thy. 674. neque vero saepius hoo admisisse videtur 
poetae ars, ut semiquinariae ad caesuram podicam de- 

pressae locum ea caesura teneret quae post secundam 
arein fit. cuius rei singulare exemplum in Phoen. 403 
est, Ferge, o parens, et concita celerem gradum. sed 
hoc versu multo minus offensionis tales senarii habent, 
in quibus ipsa semiquinaria caesurae principalis munere 
fungeretur nisi elisione paullum obscurata esset, Med. 
18 Letuinque socero et regiae stirpi date, item Oedip. 
1059 Agam. 125 889 Herc. alt. 461. verum cum etiam 
haec licentia, id quod ostendit exemplorum raritas, pa- 
ruin grata poetae visa sit, eam sicubi ne a libris qui- 
dem satis praesidii habet, haud dubitanter removebi- 
mus. veluti in Herc. alt. 931 vulgo legunt, Sed saepe 
donum in pluribus veniae fuit; quae est mira insuper 
neque ullo modo perspicua verborum conformatio. sed 
Florentino abest in praepositio. itaque lubens cum Bo- 
thio amplector quod Hugo Grotius eleganter et ad sen- 
tentiam poetae adcommodate scripserat, Sed saepe do- 
num. pluribus venia obfuit. porro qui trimetri prorsus 
carent semiquinaria, hi non unam, sed duas adscive- 
runt caesuras vicarias, alteram semiseptenariam, alte- 
ram eam quae post secundam arsin est. cui obser- 
vationi duo potissimum versus adversantur, Phaedr. 
1221 Exitia machinatu8 insolita, effera, et Agam. 754 
Victamque victricemque , qui cum semiquinaria destituti 
sint, vicariam solam semiseptenariam habent. etenim 
quoniam caesura, ut recte iam Langius intellexit, dici 
non potest prorsus neglecta esse, si fit in commissura 
verbi conpositi, hinc novem senariis amplior excu- 
satio parata est, Phoen. 482 Dura f rater exarmatur, 
armatus mane, item eiusdem fabulae versibus 193 223 
512 519, Phaedrae402, Herc. alterius 1741, Octaviae 
482 et 529, qui etsi omnes principalis loco caesurae 

semiseptenariam habent, tarnen etiam post secundam 
arsin podicam quandain caesuram servant. similisque 
ratio duobus aliis senariis adhibenda est, Phoen. 76 
Si morerisy antecedo, et Octav. 731 Crispinus, inter- 
»imo, quibus praeter semiseptenariam praesto est po- 
dicac caesurae vicem tenens ipsa semiquinaria. 

Senariorum autem iambicorum artem qua ratione 
septenarii trochaici secuti sint, et supra cum de accen- 
tibus disserebam adparuit et ex eis intellegetur quae de 
hoc versuum genere dicenda restant. uti igitur in se- 
des pares senariorum nullus pes intravit nisi iambus et 
tribrachus, ita inparibus locis septenarii trochaeum et 
tribrachum solos probaverunt; quorum pedum cum 
primo tertio quinto loco proraiscuus usus sit, septi- 
mus unum trochaeum recipit. deinde quem ad modum 
in quinta sede senarii iambum, ita hic in sexta tro- 
chtfeum poeta fugit. incisio autem constanter post quar- 
tum trochaeum facta accurate respondet trimetrorum 
caesurae semiquinariae. sed reliqua mitto: quae ad 
certas Jeges revocari vetat horum versuum in Seneeae 
tragoediis raritas. Medeae autem versui 746, qui cor- 
ruptus e libris prodiit, quaenam medela adhibenda sit 
nescio. neque cuiquam editorum feliciter cessit eius 
emendandi negotium. 

- 

i 

VIII 

Senariorum igitur septenariorumque arte explanata 
ad metra lyrica disputando progredior. sed non tangam 
levissiraa omnia. veluti qui praeter trimetros in his tra- 
goediis interdum occurrunt versus iambici, dimetri qui- 

dem et acatalecti et catalectici, hi pereleganter elabo* 
rati sunt, sed nihil fere praebent quod disputationi 
aptum sit. nisi quod Bothii quaedain libido hic repro- 
hendcnda est. qui in illo carmine cuius a Medeae versa 
849 initium est, versus Anaoreonteos a tarn gravi tri- 
stique argumento abhorrere ratus reponendos esse asy- 
nartetos putavit e binis Anacreonteis conpositos, qui 
non numquam interrumperentur brevioribus versibus. 
hac enim mutatione ne effecisse quidem Bothius dici 
potest quod voluit, ut maiore scilicet oum pondere hi 
versus incederent. qui asynarteti fiant licet, Anacreontei 
metri naturam nihilo minus conservant. sed hoc recte 
sane Bothius fecit, quod versu 865 sie delevit, quae 
vocula plane absurde illic posita dubium esse non pot- 
est quin ab nomine clausularum ignaro inlata sit, prae- 
sertim cum eam et a codice Moguntino (una oum non 
nullis veteribus inpressis) et ab aliquot Palatinis abesse 
Dclrionis et Gruteri testimoniis constet. idemque Bo- 
thius eundem Moguntinum veteresque editiones secutus 
neacio an recte scripserit v. 857 Quü credat exulcmf, 
et v. 878 Dux noctis Hesperu». verum quod antea di- 
ximus, in similem mutationem cadit, quam Agamem- 
nonis carmini a versu 759 ineipienti Bothius adhibuit. 
ubi cum dimetri iambici acatalecti legerentur, eadem 
ille qua supra causa adduetus iterum binis versiculis 
in unum contractis tetrametros fecit. quod fieri non 
potuit nisi ita, ut medio versui 760 syllabam aneipitem 
inmitteret. 

• Ad tetrametrum daetylicum acatalectum trausimus. 
quem in tragicis ohoris iunxisse saepe Annaeum Sene- 
cam et antea Pomponium Secundum Terentianus Mau- 

rus dicit p. 2430 P .*). verum in Senecae quidem tra- 
goediis hoc versuuin genus non tarn frequens est quam 
ex verbis illius grammatici colligas. sunt autem in his 
tetrametris dactylus et spondeus ita positi, ut, cum in 
ceteris sedibus utriusque pedis promiscuus usus sit, in 
fine solus dactylus admittatur. nec desunt versus- qni, 
si ultimum pedem exceperis, e sptndeis toti constent, 
veluti Herc. alt. 1946 et 1949. iam utrum systemata 
faciant hi versus neone, quaeri potest. certe in unde- 
viginti eis quos Hercules alter praebet (inde a v. 1944), 
studuisse Seneca videtur Graecorum ingressus vestigiis, 
ut una numeri esset usque ad finem perpetuitas. nam 
et syllabam ancipitem a singulorum versuum exitu Sem- 
per exclusit nec hiatui locum concessit nisi uno versu 
1953, ubi finita sententia satis excusationis adfert. idem- 
que de tribus illis versibus dicendum est qui in Phae- 
dra inveniuntur (761 sq.). at qui Oedipi carmini cuius 
a versu 403 initium est inserti sunt, herum versuum, 
ut iam Bothius animadvertit, sex sunt, in quorum fiue 
creticus eo efficiatur, quod ultimum tetra|aetri vocabu- 
lum consonante littera terminatum in proximo tetramc- 
tro vox a consonante ineipiens excipit, 453 454 455 
460 462 464; duoque praeterea qui hiatum admiserint, 
451 et 456. quamquam neutram licentiam in media 
sententia usquam fieri fatendum est. 

Sequitur ut de versibus anapaesticis dicatur. quo- 
rum celeberrimnm genus, dimetri intermixtis non num- 
quam eiusdem metri monometris variati in Senecae 

*) Hic Terentiani locus ad qnaestionem quae de auetore harum 
tragoediarum instituta est multum momenti habet, sed in tractando 
eo mire erravit Welckerus in trag. Graecis secunduni cyclum ep. 
dispositis, t. III p. U47. 

trogoediis soli inveniuntur. verum in ordinandis his 
versibus quam poeta ratiouem secutus sit, non satis 
certum est. etenim quam libri sive, ut rectius loquar, 
vulgare» editiones (nam de illis parum constat) eorum 
dispositionera praebent, ea saepe tarn prava est tarn- 
quo .aperte toti numeri anapaestici naturae repugnat, 
ut credi nullo modo, possit ab ipso poeta profecta esse, 
quem cum artis metricae ceteroqui peritissimum depre- 
hendamus, nam solius metri anapaestici adeo ignarum 
fuisse aut adeo omnino neglegentem putabimus, ut 
mediis in versibus non modo ab hiatu non abhorreret, 
verum etiam trochaeo et tribracho looum concederet? 
hoc igitur incommodum cum iam alii intellexissent quo 
modo tollendum esset, re vera Bothius ita sustulit, ut 
intericiendis, ubi sententiae pausa id postulare videre- 
tur, singulis monometris et hiatum et tribrachum tro- 
chaeumque a mediis versibus remotos in extremos rele- 
garet. sed paullo maiorem huic rei curam Bothius ad- 
hiuere debuit. qui tres in Phaedra versus quorum 
secundae sedi vel tribrachus vel trochaeus inmissus est, 
30 43 327, lila ratione, non mutavit, silentio praeteriit. 
at horum quoque versuum siogulae dipodiae distrahen- 
dae erant. in non nullis autem versibus quos idem 
vitiuto deformabat aliter vel disponendis vel legendis 
etiam Florentino libro adiuvamur, velut Agam. 59 et 
Herc. alt. 1875. quos ex optimi codicis memoria recte 
a Bothio restitutos video. existit autem hoc loco alia 
eaque subdifficilis quaestio, num eius legis quam a 
Graecis servatam esse Richardus Bentleius primus egregie 
observavit, ut versus anapaestici excluso a singulorum 
fine et hiatu et syllaba ancipiti perpetuo tenore tam- 
quam unus versus essent decurrerent, huius, inquam, 

legis num conscius fuisse Seneca putandus sit. sed ab 
hac quaostione, quam habituri iam sumus, recte eos 
versus excludimus, in quorum exitu una cum hiatu 
sive syllaba ancipiti coniunctus est finis sententiae vel 
persouae mutatio: quibus quidem condicionibus et iam 
Graecos utramque interdum licentiam sibi sumpsisse 
notum est. neque quicquam in Senecae quidem versi- 
bus anapaesticis inpedit quo minus, quotiens illud fit, 
finiri systema statuamus. etenim, ut iam Bentleius 
animadvertit in epistula ad Joannem Millium data, p. 474 
ed. Lips., versur paroemiaco, quo Graecos ad claudenda 
Iegitima anapaestorum systemata usos esse scimus, in 
his tragoediis nullus usquam locus est. eodemque versu 
et philosophum Senecam, qui dignitatem tragicam ridi- 
cule imitatus est in ludo de morte Claudii c. XII, et 
Claudianum in Fescenninis (p. 278 editionis alterius 
Nicolai Heinsii) se abstinuisse invenio. quod ut nequit 
dubitari quin consulto factum sit, cum veteres Roma- 
norum tragici, ut ex eoruni reliquiis intellegitur, illa 
catalexi eodem quo Graeci modo usi sint: ita cur fac- 
tum sit parum perspicio. neque enim ita ratiocinari 
licet, ut versum illum catalecticum una cum perpetui- 
tate numeri a Seneca spretum esse dicamus. his igitur 
praemissis ad enumeranda hiatus in media sententia 
admissi exempla nos convertimus. atque is quidem 
hiatus qui fit voce in vocalem desinente ante vocem 
incipientem a vocali, in hisce versibus extremis locum 
habet, Herc. 1109 Thy. 849 948 Phaedr. 342 Oedip. 178 
Tro. 73 Med. 306 Agam. 68 323 Herc. alt. 222 598 1924 
Octav. 17 22 206 374 686 897. addendum est praeter- 
ea unum hiatus exemplum a medio versu in extremum 
recte a Bothio retractum in Med. 342. eius autem 

hiatus qui in syllabis littera m terminatis fit rariora 
exempla sunt, Agara. 377 Herc. alt. 1989 Octav. 336 
362 975. nam Med. 373 recte Bothius fecit quod Ära- 
xen scripsit. ab horum autem soeietate unum versum 
qui est in Hercule 162, sciens exclusi, quippe quem 
interpolatum esse mihi quidem persuasum sit. quod ut 
adprobem simulque coniecturam quandam quae mihi 
emendatio vldetur proferam, totura locum paullo accu- 
ratius examinabo. is igitur vulgo ita sese habet, Haec 
(scilicet, agunt) innocuae quibus est vitae Tranquiila 
quies et laeta suo Parvoque clomus, spes et in at/ris. 
Turbine magno spes sollicitae Urbibus errant trepidi- 
que imtus. quem locum vitio laborare statim adparet, 
cum nudae spei notioni nullo modo opponi possint spes 
sollicitae cumque omnino ingratissiraa sit huius vocis 
repetitio. iam vero libros eonsulamus: ex eis Floren- 
tius et Melisseus uon spes et in agris habent, sed 
spes iam magnis; cuius lectionis simillima in uno Pala- 
tinorum a Grutero versatorum itemque in uno e Badeni 
libris adparet, spes in magnis. in Moguntino autem 
corrupte legitur, iam spes in agris. deinde qui sequi- 
tur versus in editionibus, Turbine magno spes soüici- 
tae, is in Florentino et, ut Gruterus testatur, in ali- 
quot Palatinis prorsus defit, in Melisseo initio chori, 
quem ad modum Lipsius dicit, male attextus est> quo- 
circa hunc versum subditicium iudicare non dnbito. 
quem probabiliter J. F. Gronovius suspicatus est ad ex- 
plendam sententiam primum eis libris adiectura esse, 
in quibus quod praecedit chori, aut plane omissum aut 
miro quodam modo transpositum est. non nulli enim 
libri Palatini, et quidem, si Commelino et Grutero 
credimus, meliores, priorem huius chori partem (a versu 

125 usque ad 162) nullam habent, idemque in Mogun- 
tino totus quidem extat, sed alio et prorsus turbato 
ordine. iam recte inducto illo versu supposito J. F« Gro- 
novius ita scribendum et distinguendum putavit, laeta 
suo Parooqüe domus. Spes in magnis Urbibus errant 
trepidique metus. sed ne sie quidem hunc looum per- 
«anatum existimo. primum enim frigidius profecto est 
illud absolute positum spes, si id spectas quod sequi- 
tur, trepidi metus: accedit quod ipsa spes per se De- 
mini potest vitio verti nec minus ea ruri (vide versum 
156) quam in urbibus cernitur. deinde parum aptum 
est magnis ad Urbibus additum, quoniam vitae rusticae 
beatitudo et tranquillitas praecedentibus versibus de- 
scripta non turbulentae in magnis urbibus vitae, sed 
omnino urbanae vitae opponitur. quapropter veram 
poetae manum ego puto hanc fuisse, Spes inmanes 
urbibus errant Trepidique metus. 

Reiecto igitur uno hiatus exemplo cui nulla fides 
erat, ad syllabam aneipitem, quam paullo plus illo offen- 
sionis habere adparet, disputatione progredimur. eam 
igitur in fine omnium eorum versuum adesse statuo, qui 
vel in trochaeum pro spondeo vel pro anapaesto in tri- 
brachum exeant. nam cretico nullus in his tragoediis 
versus anapaesticus terminatus est, quia, ut postea vi- 
debimus, ne daetylo quidem. quod enim Octav. 289 in 
editionibus quibusdam legitur, cuius prodwius Stirpem 
saevo suadente metu, hoc vitium Petrus Scriverius, ut 
aliud Vitium tolleret, intulit. libri enim de quibus con- 
stat omnes verba sie transposita habent, cuius stirpem 
Prodimus. quod ipsum ferri nequit, cum quae sequitur 
vox a consonante litte ra ineipiat. huic autem difficul- 
tati quo modo subveniendum sit neque ipse video neque 

vidisse editores arbitror, in quorum coniecturas refel- 
lendas operam inpendere nolo. sed omnium pessime 
Ritterus hic rem egisse mihi videtur, qui Commelini 
opinionem amplexus abiecta 8 littera finali Prodimü 1 
saevo scripsit, qualis formae post temporä Catulli nus- 
quara nec vola nec vestigium adparet. verum Rittero 
volupe videtur fuisse quainlibet insolentiam Octaviae 
scriptori obtrudere. qui cum versu 262 Mo corruptum 
esse videret, „fortasso", inquit, „fuit ülico correpta 
prima sylllaba." quod vocabulum nunc scimus ne a 
Plauto quidem ita elatum esse, sed ut ad propositum 
revertamur, enumerandi nunc ei versus sunt qui sylla- 
bam ancipitem in fine habent sive quod idem esse vi- 
dimus. vel in tribrachum vel in trochaeum dcsinunt. et 
tribrachum quidem in media sententia observavi equi- 
dem in Troasin 724 et in Octavia 204. sed adiciendi 
Iiis duo alii versus sunt) Thy. 832 et Octav. 67, ista 
quam supra exposui ratione rccte a Bothio conpositi. 
multo saepius trochaeus ita positus est, Horc. 170 Tro. 
707 Med. 344 Agam. 85 104 356 380 Herc. alt. 181 594 
678 1211 (ubi e Florentino scribendum gigantü) 1281 
1877 Octav. 27 29 (nisi reponendura est dederunt) 62 
93 306 331 655 768 776 809 899 955 978. in nunc 
numerum veniunt praeterea quinque exempla illornm 
versuum, e quorum mediis locis trochaeum removendum 
esse supra diximus, Phaedr. 327 Tro. 135 Octav. 320 
890 965. ad idem deinde genus paucissimi ei 
versus pertinent, in quorum fine brevis syllaba cum 
hiatu coniuncta est, quam licentiam omnium plurimum 
offensionis habere apertum est. quae cum in ceteris 
fabulis ne ita quidem admissa sit, ut veniam a finita 
sententia haberet, in Agam. 79 et in Octav. 936 in me- 

dia oratione probata est. eademque in cisdem fabalis 
aliquotiens ita conparet, ut propter orationis institionem 
defendi possit, in Agam. 646 (ubi tarnen nescio an Bo- 
thio obtemperandum sit verba sie transponenti , Unus 
tota vultus in urbe est), et in Octav. 18 et 334. rursus 
autein, ut supra cum hiatus exempla enuraerabam, ita 
in hac quoque de trochaeo expositione unum exemplum 
consulto praeterii quod in Phaedra 13 est. alio enim 
loco ponit hunc versuni codex optimus. cuius vestigia 
secutus totura Iocum nequiquam ab editoribus tempta- 
tum felici emendatione restituit Mauricius Hauptius in 
novi musei Rhenani tomo I p. 473, hoc modo, Ubi per 
graciles leovs ( lenis peccatum typographi est) Iiissos La- 
bitur agros piger, et steriles Ubi Maeandros per inae- 
quales Amne maligno radit arenas. 

Iam ut suinmam faciam, et hiatus et tribrachi tro- 
chaeique in media sententia admissorum certa exempla 
extare vidimus. verum ne his quidem adduci equidem 
possum, ut Senecam Graecorum illius legis prorsus aut 
ex^ertem aut neglegentem fuisse credam. quam si igno- 
rasset aut consulto non respexisset poeta, multo certe 
crebrius in tot versibns interrumperetur numeri perpe- 
tuitas. etenim, ut iam Bentleius rectissime commonuit 
in responso quo dissertationem suam de epistulis Pha- 
laridis a censura Caroli Boyiii vindieavit, p. 232 ed. 
Lips., in neolatinorum quidem ante ipsum carminibus 
anapaesticis, veluti Buchanani Scaligeri Grotii, ne 
decem quidem versus continuos invenies, quorum nul- 
lus sive hiatum sive syllabam aneipitem in fine rece- 
perit. itaque neque alia neque hoc tribuere casui pos- 
8umus, quod in paucis carminibus integris, velut in 
Agamemnonis eo cuius a v. 664 initium est, quod ex 

undetriginta dimetris anapaesticis constat, anapaesti 
vel paros anapaesto pedes sine ulla intermissione usque 
ad finem continuati sunt, nisi quod de Octavia, in qua 
'fabula utramque licentiam oinnium saepissime admis- 
sam esse vidimus, dubitari potest, utrum reliquarum 
artem fabularum parum accurate secuta sit an prorsus 
eam neglexerit. quamquam reputandum erit in hac prae- 
texta, in qua soli senarii iambici et versus anapaestici 
in vicem sese excipiunt, horum maiorem numerum 
esse quam in reliquis fabulis singulis. restat ut philo- 
sophi Senecae et Claudiani versus anapaesticos, quos 
iam supra in contentionis iudicium vocavimus, opinioni 
nostrae favere dicamus. in Claudiani enim dimetris uu- 
mero duodecim numquam non servata est perpetuitas 
numeri, in philosophi autem versibus, quos alii di- 
metros, monometros alii esse volunt, in media senten- 
tia hiatus semel locum habet. 

Cetera quae de hoc versuum genere dicenda sunt 
conplecti brevius potero. igitur dactyhiin hic poeta, item 
ut Seneca philosophus et Claudianus, non modo a fine 
versuum, ut iam supra dixi, verum etiam ab eorum 
secunda sede constantcr exclusit, ita ut nisi initio di- 
podiarum nusquam hic pes locum haberet: qualem le- 
gem neque Graeci tragici neque Romanorum veteres 
umquam secuti sunt, huic autem observationi e tanto 
versuum numero unus adversatur, Octaviae 779 Aut 
quid pectore poi^at anhelo t , qui tarnen facillimo nego- 
tio ad regulam revocari potest hoc modo, Aut pectore 
quid portat anhelo? sed angustioribus etiam finibus 
dactyli in versibus auapaesticis usus circumscriptus est* 
Graecorum enim tragicorum vestigiis insistens Semper 
fere curavit poeta, ne anapaestum dactylus antecederet, 

cuius legis simillimam in trimetris iambicis a Seneca 
observatara esse supra exposuiraus. haec autem lex pri- 
mura bis aperte neglecta est in Octavia 646 Parcite 
lacrimis , et 904 invidet rtiam. deinde non nulla huius 
licentiae exempla in Hercule altero occnrrunt. et ver- 
sus quidem 1883 Flete Ilerculeos, Arcades, obitus, ab 
adlocutione veniam habet, eademque excusatio versnil85 
parata est, me vel Sipylum Flebile saxum fing-itc, su~ 
peri, quae lectio e codicibus optimis, Florentino et Melis- 
seo prodiit. correctorum enim estquod meliore quidem nu- 
mero, at inepta sententia olim hiolegebatur, figat, superi. 
sedversu 195 non possum Florentino adsentiri haue lectio- 
nem praebeuti, Cypria lacrimas Myrrha tuetvr, quam 
alio insuper incommodo laborare supra ostendi. itaque 
hic certe non cunetor scripturam olim vulgatam repo- 
nere, quae haec erat, Cyprian lacrimas Myrrha tuetur. 
iam unus eius modi versus superest, 1887, Magno Al- 
ciden poscite gemitu, quem ad modum ipse iterum Flo- 
rentius hunc versum exhibet. vulgo enim ita seso 
verba excipiunt, Poscite magno Ahlden gemitu, contra 
legem caesurae, quae constanter et sine omni exceptione 
in secunda arsi est. sed quoniam patet verborum or- 
dinom turbatum esse, nihil, puto, inpedit quo minus 
ea traiciendi ratione utamur, quae neque caesuram ne- 
glegat et daetylum ab anapaesto seiungat, Gemitu Ai- 
ciden poscite magno, malo enim credere vocis aua- 
paesticae vocalem extremam hic a poeta obscuratam, 
quam daetyli cum anapaesto coniunetionem teraere pro- 
batam esse, eadem vero licentia, quam in duabus f'a- 
bulis Octavia et Hercule altero quattuor tan tum exem- 
plis certam videri vidimus, a reliquis fabulis omnibus 
plane abiudicanda est. nec quod opponi mihi possit 

exemplum extat uisi unum in Herculis prioris versu 
1061 Solvite, superi. sed huoc locum librariorum manu 
depravatum esse concludi potest e Florentino cui unus 
accedit e libris a Badeno inspectis, qui habent adver- 
sante metro Solvite o sttperi. quem quidem orrorem 
ex hac ego lectione ortum puto, Solvite tantis animum 
monstri8 Safoum, o superi! rectam in melius Flectite 
mentcml in eiusdem autem fabulae v. 1105 audiat atri 
Regina poli, cum Florentinus et Moguntinus habeant 
contra versus legem Regia poli, cavendum est, ne 
verum esse puteraus quod Badenus de Withofii coniec- 
tura, quem ad modum ipse neglegenter ait, in verbo- 
rum ordinem reeipere ausus est, Regia populi. etenim 
Withofius in praemetio p. 97 illud vitium insciens 
evitaverat scribendo Regio populi. atque hoc unum 
probari poterit, si quis omnino a lectione vulgata exi- 
stimaverit recedendum esse, relicum est iam, ut con- 
ponendi daetyli rationem multo quidem liberiorera quam 
in senariis iambicis, at ne hic quidem nulla lege ad- 
strictam esse dicam. qui pes quamquam saepissime ita 
fit, ut in media arsi vocabulum finiatur, tarnen cu- 
rari fere solet, ne e tribus omnino vocabulis constet. 
qualis daetyli unum exemplum novi in Thy.833 et märe 
et ignes. nam Herc. 161 falso legi spes et in agris antea 
demonstratum est. itemque in anapaestum rarissime 
terna vocabula admissa sunt, Thy. 827 quidquid id est, 
ibidem 963, deinde Herc. alt. 173 186 190 At ego in- 
felix, Vel in Eridani, vel in Edonas. neque enim 
satis certum est ultimum exemplum in Herc. priore 1089 
sed ut ingenti, quo loco cum desideretur conparationis 
membrum alterum, scribendum fortasse est quod iam 

a Withofio p. 96 memoratum Herum Bothius proposuit, 
velut ingenti. 

Venio ad versuum choriambicorum illud gonus quod 
praemissa basi per binos choriambos in catalexin iara- 
bicam exit in quo accuratissime Seneca Horatinm se- 
cutus est, ut constanter et in basi spondeum poneret 
et in fine prioris choriambi caesuram faceret. huic for- 
mae duo versus sunt qui non omni ex parte conveniant. 
unus est Agamemnonis 591 Eflugium, et miseros libera 
mors vocet, in cuius basin dactylus intravit, nisi forte 
effugium tribus syllabis producta media pronuntiandum 
est. alter, Oedipi 715, non pluribus is eiusdera rnetri 
versibus iunctus, sed sparsus inter diversos, prioris 
loco choriambi molossum recepit, Ut primum rnagni 
natu8 Agenoris. deinde clausula est in Tro. 401, e basi 
et uno choriambo conposita, de cuius ratione rectissime 
iudicavit iam Ascensius. 

Transeundum est ad versus Glyconeos qui choriam- 
bicis adnumerari solent. horum Seneca usitatissimam 
formam usurpavit quae e basi et ordine logaoedico in 
arsin exeunte conposita est. perpetuando autem numero 
non studuisse videtur. etsi enim ab eis versibus qui 
sunt in Herc. 875 sqq. et in Med. 75 sqq. syllaba an- 
ceps semper exclusa est, in eisdem tarnen hiatus con- 
pluriens in media oratione locum habet; in reliquis 
autem eius generis carminibus frequens utrumque est. 
accedit quod versu Pherecrateo, quem Graeci Glyconeis 
in systemata coniunctis subicere solebant, Seneca non 
usus est nisi bis, in Agam. 636, ubi unus Glyconeus 
catalexin antecedit, et in Herc. alt. 1060. nam qui in 
eadem fabula et ipse versus catalectici speciem prae 
se fert, 1080 Orpheus carmina fundens, is quando pa- 



Digitized by 



70 



rum apte in media sententia conlocatus est, vix dubi- 
tari potest quin ex integro Glyconeo corruptus sit: quod 
si verum est, tum J. F. Gronovii coniecturae qui pu- 
tabat a poetae manu funditana prodisse, longe praefe- 
rendum erit quod Bentleius ad Horatii carra. I 15 15 
scribendum esse suspicatus est, Orpheus 
dens. sed ut ad ipsos Glyconeos redeam, in conpo- 
nendis eis non sibi constitisse Senecam memorabile est. 
qui cum in ceteris fabulis, in quibus hoc raetrum usur- 
patur (videHerc. 875 sqq., Thy. 336 sqq., Med. 75 sqq., 
Herc. alt. 1031 sqq.) hanc sibimet legem scripsisset 
scriptamque constanter tenuisset, ut in basin, quae 
apud Graecorum poetas scaenicos et omnes excepto 
pyrrbichio pedes bisyllabos et tribrachum recepit, solum 
spondeum admitteret, quo pede facile sentitur robu- 
sliorem numernm magisque masculum fieri: idem in 
Oedipi carmine cuius a versu 882 initium est, praeter 
duos versus 904 (neque enim dubium quin fugit tem- 
poris praesentis sit) et 908, in quibus adeo pyrrhichius 
locum habet, basi Glyconeorum semper trochaeum tri- 
buit. ab eodemque pede duo alii Glyconei incipiunt, 
variis Uli versuum generibus intermixti, Oedip. 711 et 
Agam. 848. denique duorum Glyconeorum basis e dac- 
tylo constat. unus est Ägam. 635 Et fremuit male sub- 
dolo. alter Oedip. 729 est, Caeruleum erexit raput, 
ubi Bothius dactylum sustulit scribendo Caerulum. sed 
aut utrumque dactyli exemplum removendum est aut 
neutrum. illud autem de quo antea dicebaraus Oedipi 
carmen alia praeterea re insigne est, quam notavit iam 
Godofredus Hermannus in Elem. d. m. p. 524 et in 
Epit. § 459. in maiore enim versuum parte contra Grae- 
corum morem et ipsius Senecae consuetudinem pro 

dactylo ordinis logaoedici spondeus positus est; eius- 
demque naturae erat insuper quem supra landavimus 
Oedipi versus 729. cuius modi Glyconei tardiores in- 
cessn multoque minus suaves sunt. 

Progredimur ad hendecasyllabos Sapphicos. eos tri- 
plici ratione in tragoediis Senecae usurpatos esse ob- 
servavit iam Hermannus in Elem. d. m. p. 685. et pri- 
mum quidem genus eorum est qui Adonium vel in 
fine tantum subiectum habent, ut Tby. 546 sqq., Oedip. 
416 sqq., Herc. alt. 1518 sqq., vel non solum in fine, 
sed etiam aliis eisque certis locis, veluti Med. 579 sqq., 
ubi primo inveniuntur septem strophae Sapphus con- 
* suetudine e ternis versibus longioribus et singulis Ado- 
niis conpositae, deinde quinque strophae ex octonis 
maioribus singulisque Adoniis, denique septemdecim 
hendecasyllabi (nam v. 660 ex integro hendecasyllabo 
corruptus videtur) finiti uno Adonio. alterum genus eo- 
rum est quibus non numquam insertus reperitur Ado- 
nius, in fine antera non positus, cuius modi carmina 
sunt in Oedipo inde a v. 110, in Troasin a v. 814 et 
1009. tertium genus Adonio prorsus caret, velut Herc. 
830 sqq., Pbaedr. 274 sqq. ut vero ipsam hendecasylla- 
borum artem explicem, inveni quam legem Horatius 
sibi scripserat, ut hos versus Semper ab epitrito secundo 
inciperet, caesuram autem faceret in arsi dactyli, eam 
ita servatam esse a Seneca, ut numquam fere inde re- 
cederet. qui cum incisionem illam constanter in Omni- 
bus versibus tenendam sibi putaret, qua in re severior 
etiam Horatio fuit, paucissimis versibus hoc sibi indul- 
sit, ut epitriti secundi partem posteriorem in dactylum 
solveret, Phaedr. 286 Quaegue ad Hesperias iacet ora 
metas, ibidem 288 Si qva Parrhasiae glacialis ursae, 

Tro. 836 An ferax varii lapidis Carystos, et 1051 Troia 
qua iaceat regione momtranSyMed. 636 Sumere innurneras 
solitum figuras, item Oedip. 413 477 Agam. 832. quibus 
versibue insolentiam dactyli pronuntiando paullulum ob- 
scurari posse intellego. sed nullo modo audiendi sunt 
qui Hesperias et Parrhasiae ternis syllabis longis elata 
esse dicant. quod quidem synizesis genus quoniam Om- 
nibus cxemplis quibus dactylum pro spondeo positum 
vidimus, adhiberi nequit: illo eorum unam partem de- 
fensum ire quid attinet? bis autem versibus, qui prop- 
ter solutionem epitriti maiorem quandam volubilitatem 
habont, contrarii ad numerum paucissimi ei sunt, in quibus 
qui epitritum excipit dactylus contractus in spondeum est, 
Phaedr. 287 Si qua ferventi subiecta Cancro est, et 
qui variis versuum generibus intermixti sunt Agam. 617 
Vicit acceptis cum fulsit armis , item 630 809 846 850. 
curaque his exemplis certa sit ea de qua dicimus licen- 
tia, non dubito tres alios versus huc referre, qui re- 
gulae repugnare vulgo non putantur, Tro. 824 Muit in- 
festos Troiae ruinis, ibidem 853 Dum luem tantam / 
troiae atque Achivis, et antea 852 Mittat, et donet 
cuicumque terrae, quod ut faciam rationibus prosodiacis 
adducor, quas supra expositas repetere non opus est. 

Paullo usitatiora in Senecae tragoediis metra omnia 
tractavimus. restat ut de quattuor carminibus Oedipi 
(v. 403 sqq. et 709 sqq.) et Agamemnonis (v. 589 sqq., 
808 sqq.) dicatur, quae cum e diversis metrorum gene- 
ribus multifariam conflata sint explicari nisi singillatim 
non possunt. horum vero carminum conpositio libra- 
riorum incuria multis locis pessime turbata atque con- 
fusa est, ut qua distribuendorum versuum ratione ipse 
poeta usus videatur, ante omnia quaerendum sit. quam 

tarnen rem quando plene perfecteque expedire nunc ne- 
queo (quaedam enira difficultates ita sunt ut, priusquam 
novum a libris manu scriptis auxiliura accesserit, vix 
vidcantur tolli posse), malo intactam relinquere. cete- 
rum in ordinandis his versibus elaborarunt iam Georgus 
Fridericus Grotefendus in gramm. Latinae t. II p. 124 sqq. 
(usus sum oditione anni 1816), et qui illnra saepe ta- 
citus secutus est Bothius. neque potest negari ab eis 
non paucos versus rüdes atque ineonditos ad concinni- 
tatem revocatos esse, et Grotefendus quidem fere multo 
saniore describendi ratione usus est quam Bothius. qui 
insolentissima saepe durissimaque versnum asynartetorum 
genera confinxit, quae quo modo sibi persuaserit con- 
venire cum poetae arte atque elegantia, non intellego. 
sed eadem Bothius libidine in Plauti comoediis versatus 
est, id quod merito castigavit Ritschelius in commen- 
tationc quam de crisi Piautina conscripsit, p. 568. 

BERN AR Dl SCHM1DTU VITA 

I 

Natus sum Ienae a. d. III Kai. Febr. anui CI0I0CCCXXXV1I 
patre Bernardo, pccuniarum publicarum custode, quem 
mors mihi erij uit quattuordecim annos nato, matre Ioanna 
e gente Si eglitzi ana, quae quod adhuc vivit dco gratias 
ago. fidei addictus sum evangolicae. puerulus sexenuis de- 
ductus sum in scholam Heimburgii, quam brevi postea, 
cum Heimburgius vita decessisset, moderandam suscepit 
Volcmar Stoius. anno aetatis quinto decimo ad gymna- 
sium Casimirianum quod Coburgi floret me contuli. cuius 
cum per triennium alumnus fuissem , gymnasium adii Vima- 
rienae, ubi praeceptorein fautoremque babui qui nunc Got- 
tingae dignum sua doctrina locum obtinet Hermann um 
Sauppi u m. ab hoc gyinnasioineunte vereanni CIOIOCCCLVI 
exaraine rite instituto probatus in urbem patriam redii ibique 
per duos annos et dimidium philologiae operam dedi. deinde 
in universitalem litterarum Berolinensem migravi. quam ta- 
rnen practerlapsis sex mensibus reliqui , ut aestatem in aca- 
demia Rhenana agerem. verum molestus oculorum morbus 
Ienae me retinuit. auctumno anni CIOIOCCCLVIIII iterum 
profectus Berolinum universitatis Fridericae Guilelmae usque 
ad hoc tempus civis fui. Ienae interfui scholis Apeltii quem 
inmatura nuper mors absumpsit, Droyseni Goettlingii 



